title: Byla T-386/12: 2012 m. rugpjūčio 30 d. pareikštas ieškinys byloje Elite Licensing prieš VRDT — Aguas De Mondariz Fuente del Val (elite BY MONDARIZ)

text:
               17.11.2012

               LT

               Europos Sąjungos oficialusis leidinys

               C 355/30

         2012 m. rugpjūčio 30 d. pareikštas ieškinys byloje Elite Licensing prieš VRDT — Aguas De Mondariz Fuente del Val (elite BY MONDARIZ)

   (Byla T-386/12)
   2012/C 355/64
   Kalba, kuria surašytas ieškinys: anglų

      Šalys

      Ieškovė: Elite Licensing Company SA (Fribūras, Šveicarija), atstovaujama advokato J. Albrecht

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Aguas De Mondariz Fuente del Val, SL (Mondariz, Ispanija)

      Reikalavimai

   Ieškovė Bendrojo Teismo prašo:

               —

               panaikinti 2012 m. birželio 6 d. Vidaus rinkos derinimo tarnybos (prekių ženklams ir pramoniniam dizainui) (VRDT) penktosios apeliacinės tarybos sprendimą byloje R 9/2011-5 ir

               —

               priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: kita procedūros Apeliacinėje taryboje šalis.

      Prašomas įregistruoti Bendrijos prekių ženklas: vaizdinis prekių ženklas „elite BY MONDARIZ“ 32, 38 ir 39 klasių prekėms ir paslaugoms — Bendrijos prekių ženklo paraiška Nr. 6957872.

      Prekių ženklo ar žymens, kuriuo remtasi per protesto procedūrą, savininkė: ieškovė.

      Prekių ženklas ar žymuo, kuriuo remtasi: žodinis Bendrijos prekių ženklas ELITE MODEL LOOK, įregistruotas Nr. 4995114, 8, 9, 11, 21 ir 38 klasių prekėms ir paslaugoms; vaizdinis Bendrijos prekių ženklas „elite“, įregistruotas Nr. 5765185, 3 5, 8, 9, 10, 11, 12, 14, 16, 18, 20, 21, 24, 25, 26, 28, 32, 35, 38, 41, 43 ir 44 klasių prekėms ir paslaugoms; vaizdinis tarptautinis prekių ženklas „elite“, įregistruotas Nr. 949195, 3, 5, 8, 9, 10, 11, 12, 14, 16, 18, 20, 21, 24, 25, 26, 28, 32, 35, 38, 41, 43 ir 44 klasių prekėms ir paslaugoms.

      Protestų skyriaus sprendimas: patenkinti protestą ir atmesti Bendrijos prekių ženklo paraišką.

      Apeliacinės tarybos sprendimas: panaikinti sprendimą ir atmesti protestą.

      Ieškinio pagrindai:

               —

               Komisijos reglamento Nr. 2868/95 48 taisyklės 2 dalies, 49 taisyklės 1 dalies ir 96 taisyklės 1 dalies pažeidimas ir

               —

               Tarybos reglamento Nr. 207/2009 8 straipsnio 1 dalies b punkto ir 8 straipsnio 5 dalies pažeidimas.


title: Naujo teisėjo paskyrimas į kolegijas

text:
               5.2.2005

               LT

               Europos Sąjungos oficialusis leidinys

               C 31/2

         Naujo teisėjo paskyrimas į kolegijas
   (2005/C 31/04)
   2004 m. spalio 19 d. Teisingumo Teismas nusprendė paskirti A. Ó Caoimh į trečiąją ir šeštąją kolegijas.
   Todėl nuo šiol trečiosios ir šeštosios kolegijų sudėtys yra tokios:
   Trečioji kolegija
   pirmininkas M. Rosas,
   teisėjai A. Borg Barthet, M. La Pergola, J. P. Puissochet, S. von Bahr, J. Malenovský, U. Lõhmus ir A. Ó Caoimh.
   Šeštoji kolegija
   pirmininkas A. Borg Barthet,
   teisėjai M. La Pergola, J. P. Puissochet, S. von Bahr, J. Malenovský, U. Lõhmus ir A. Ó Caoimh.


title: Byla T-647/11: 2014 m. balandžio 29 d. Bendrojo Teismo sprendimas byloje Asos/VRDT – Maier (ASOS) (Bendrijos prekių ženklas — Protesto procedūra — Žodinio Bendrijos prekių ženklo ASOS paraiška — Ankstesnis žodinis Bendrijos prekių ženklas ASSOS — Santykinis atmetimo pagrindas — Galimybė supainioti — Reglamento Nr. 207/2009 8 straipsnio 1 dalies b punktas)

text:
               16.6.2014

               LT

               Europos Sąjungos oficialusis leidinys

               C 184/26

         2014 m. balandžio 29 d. Bendrojo Teismo sprendimas byloje Asos/VRDT – Maier (ASOS)

   (Byla T-647/11) (1)

   ((Bendrijos prekių ženklas - Protesto procedūra - Žodinio Bendrijos prekių ženklo ASOS paraiška - Ankstesnis žodinis Bendrijos prekių ženklas ASSOS - Santykinis atmetimo pagrindas - Galimybė supainioti - Reglamento Nr. 207/2009 8 straipsnio 1 dalies b punktas))
   2014/C 184/45
   Proceso kalba: anglų

      Šalys

      Ieškovė: Asos plc (Londonas, Jungtinė Karalystė), atstovaujama solisitoriaus P. Kavanagh ir baristerio A. Edwards-Stuart

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama P. Geroulakos

      Kita procedūros VRDT apeliacinėje taryboje šalis, įstojusi į bylą Bendrajame Teisme: Roger Maier (San Pietro di Stabio, Šveicarija), atstovaujamas advokato U. Lüken

      Dalykas

   Ieškinys, pareikštas dėl 2011 m. spalio 17 d. Vidaus rinkos derinimo tarnybos (prekių ženklams ir pramoniniam dizainui) (VRDT) Pirmosios apeliacinės tarybos sprendimo (byla R 2215/2010-4), susijusio su protesto procedūra tarp Roger Maier ir Asos plc.

      Rezoliucinė dalis

               1.

               Atmesti ieškinį.

               2.

               Atmesti R. Maier reikalavimus.

               3.

               Asos plc padengia savo ir Vidaus rinkos derinimo tarnybos (prekių ženklams ir pramoniniam dizainui) (VRDT) patirtas bylinėjimosi išlaidas.

               4.

               R. Maier padengia savo bylinėjimosi išlaidas.

      (1)  OL C 58, 2012 2 25.


title: Byla C-392/16: 2016 m. liepos 13 d. Curtea de Apel Bucureşti (Rumunija) pateiktas prašymas priimti prejudicinį sprendimą byloje Marcu Dumitru/Agenţia Naţională de Administrare Fiscală (ANAF), Direcția Generală Regională a Finanțelor Publice București

text:
               26.9.2016

               LT

               Europos Sąjungos oficialusis leidinys

               C 350/16

         2016 m. liepos 13 d.Curtea de Apel Bucureşti (Rumunija) pateiktas prašymas priimti prejudicinį sprendimą byloje Marcu Dumitru/Agenţia Naţională de Administrare Fiscală (ANAF), Direcția Generală Regională a Finanțelor Publice București

   (Byla C-392/16)
   (2016/C 350/21)
   Proceso kalba: rumunų

      Prašymą priimti prejudicinį sprendimą pateikęs teismas

      Curtea de Apel Bucureşti

      Šalys pagrindinėje byloje

      Pareiškėjas: Marcu Dumitru

      Atsakovė: Agenţia Naţională de Administrare Fiscală (ANAF), Direcția Generală Regională a Finanțelor Publice București

      Prejudicinis klausimas

   Ar PVM direktyva 77/388/EE (1) B ir Direktyva 2006/112/EB (2) tokiomis aplinkybėmis, kaip pagrindinėje byloje, draudžia nacionalinį teisės aktą ar mokesčių praktiką, pagal kuriuos asmeniui, kurio atžvilgiu buvo atliktas patikrinimas ir po jo savo iniciatyva jis buvo įregistruotas PVM tikslais, netaikomas atvirkštinio apmokestinimo mechanizmas (supaprastinimo priemonės), tuo metu privalomai numatytas PVM mokėtojų vykdomiems sandoriams, susijusiems su žemės sklypais, remiantis motyvu, kad kontroliuojamas asmuo prieš vykdydamas sandorius ar viršydamas maksimalią ribą neprašė registracijos PVM tikslais ir nebuvo įregistruotas?

      (1)  1977 m. gegužės 17 d. Šeštoji Tarybos direktyva 77/388/EEB dėl valstybių narių apyvartos mokesčių įstatymų suderinimo – Bendra pridėtinės vertės mokesčio sistema (OL L 145, p. 1; 2004 m. specialusis leidimas lietuvių k., 9 sk., 1 t., p. 23).

      (2)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, p. 1).


title: Byla C-657/11: 2011 m. gruodžio 21 d. Hof van Cassatie van België (Belgija) pateiktas prašymas priimti prejudicinį sprendimą byloje Belgian Electronic Sorting Technology NV prieš Bert Peelaers ir Visys NV

text:
               10.3.2012

               LT

               Europos Sąjungos oficialusis leidinys

               C 73/17

         2011 m. gruodžio 21 d.Hof van Cassatie van België (Belgija) pateiktas prašymas priimti prejudicinį sprendimą byloje Belgian Electronic Sorting Technology NV prieš Bert Peelaers ir Visys NV

   (Byla C-657/11)
   2012/C 73/31
   Proceso kalba: olandų

      Prašymą priimti prejudicinį sprendimą pateikęs teismas

      Hof van Cassatie van België

      Šalys pagrindinėje byloje

      Kasatorė: Belgian Electronic Sorting Technology NV

      Kitos kasacinio proceso šalys: Bert Peelaers, Visys NV

      Prejudicinis klausimas

   Ar 1984 m. rugsėjo 10 d. Tarybos direktyvos 84/450/EEB dėl valstybių narių įstatymų ir kitų teisės aktų dėl klaidinančios reklamos suderinimo (1) 2 straipsnio ir 2006 m. gruodžio 12 d. Europos Parlamento ir Tarybos direktyvos 2006/114/EB dėl klaidinančios ir lyginamosios reklamos (2) 2 straipsnio sąvoką „reklama“ reikia aiškinti taip, kad ji taikoma ne tik domeno vardo registracijai ir naudojimui, bet ir metagairių naudojimui interneto svetainės metaduomenyse?

      (1)  OL L 250, p. 17; 2004 m. specialusis leidimas lietuvių k., 15 sk., 1 t., p. 227.

      (2)  OL L 376, p. 21.


title: Bylos C-460/04 išbraukimas iš registro

text:
               11.6.2005

               LT

               Europos Sąjungos oficialusis leidinys

               C 143/31

         Bylos C-460/04 (1) išbraukimas iš registro
   (2005/C 143/58)

      (Proceso kalba: olandų)

   Europos Bendrijų Teisingumo Teismo pirmininkas 2005 m. vasario 23 d. nutartimi nurodė išbraukti iš registro bylą C-460/04 Europos Bendrijų Komisija prieš Nyderlandų Karalystę.

      (1)  OL C 314, 2004 12 18.


title: Byla T-434/07: 2009 m. gruodžio 2 d. Bendrojo Teismo sprendimas byloje Volvo Trademark prieš VRDT — Grebenshikova (SOLVO) (Bendrijos prekių ženklas — Protesto procedūra — Vaizdinio Bendrijos prekių ženklo SOLVO paraiška — Ankstesni žodiniai ir vaizdiniai Bendrijos ir nacionaliniai prekių ženklai VOLVO — Santykinis atmetimo pagrindas — Reglamento (EB) Nr. 40/94 8 straipsnio 1 dalies b punktas ir 5 dalis (dabar — Reglamento (EB) Nr. 207/2009 8 straipsnio 1 dalies b punktas ir 5 dalis))

text:
               30.1.2010

               LT

               Europos Sąjungos oficialusis leidinys

               C 24/47

         2009 m. gruodžio 2 d. Bendrojo Teismo sprendimas byloje Volvo Trademark prieš VRDT — Grebenshikova (SOLVO)

   (Byla T-434/07) (1)

   (Bendrijos prekių ženklas - Protesto procedūra - Vaizdinio Bendrijos prekių ženklo SOLVO paraiška - Ankstesni žodiniai ir vaizdiniai Bendrijos ir nacionaliniai prekių ženklai VOLVO - Santykinis atmetimo pagrindas - Reglamento (EB) Nr. 40/94 8 straipsnio 1 dalies b punktas ir 5 dalis (dabar - Reglamento (EB) Nr. 207/2009 8 straipsnio 1 dalies b punktas ir 5 dalis))
   2010/C 24/82
   Proceso kalba: anglų

      Šalys

      Ieškovė: Volvo Trademark Holding AB (Geteborgas, Švedija), atstovaujama advokatų T. Dolde, V. von Bomhard ir A. Renck

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama S. Laitinen ir A. Folliard-Monguiral

      Kita procedūros VRDT Apeliacinėje taryboje šalis, įstojusi į bylą Bendrajame Teisme: Elena Grebenšikova (Sankt Peterburgas, Rusija), atstovaujama advokato M. Björkenfeldt

      Dalykas

   Ieškinys, pareikštas dėl 2007 m. rugpjūčio 2 d. Vidaus rinkos derinimo tarnybos (prekių ženklams ir pramoniniam dizainui) antrosios apeliacinės tarybos sprendimo (byla R 1240/2006-2), susijusio su protesto procedūra tarp Volvo Trademark Holding AB ir Elenos Grebenšikovos.

      Rezoliucinė dalis

               1.

               Panaikinti 2007 m. rugpjūčio 2 d. Vidaus rinkos derinimo tarnybos (prekių ženklams ir pramoniniam dizainui) (VRDT) antrosios apeliacinės tarybos sprendimą (byla R 1240/2006-2), susijusį su protesto procedūra tarp Volvo Trademark Holding AB ir Elenos Grebenšikovos.

               2.

               Priteisti iš Vidaus rinkos derinimo tarnybos (prekių ženklams ir pramoniniam dizainui) (VRDT) jos bylinėjimosi išlaidas ir pusę Volvo Trademark Holding patirtų bylinėjimosi išlaidų.

               3.

               Priteisti iš E. Grebenšikovos jos bylinėjimosi išlaidas bei pusę Volvo Trademark Holding patirtų bylinėjimosi išlaidų.

      (1)  OL C 37, 2008 2 9.


title: Byla F-124/07: 2009 m. rugsėjo 10 d. Tarnautojų teismo (antroji kolegija) sprendimas byloje Behmer prieš Parlamentą (Pareigų paaukštinimas — 2006 m. pareigų paaukštinimo procedūra — Nuopelnų palyginimas)

text:
               30.1.2010

               LT

               Europos Sąjungos oficialusis leidinys

               C 24/72

         2009 m. rugsėjo 10 d. Tarnautojų teismo (antroji kolegija) sprendimas byloje Behmer prieš Parlamentą

   (Byla F-124/07) (1)

   (Pareigų paaukštinimas - 2006 m. pareigų paaukštinimo procedūra - Nuopelnų palyginimas)
   2010/C 24/132
   Proceso kalba: prancūzų

      Šalys

      Ieškovas: Joachim Behmer (Briuselis, Belgija), atstovaujamas advokatų S. Orlandi, A. Coolen, J.-N. Louis ir E. Marchal

      Atsakovas: Europos Parlamentas, atstovaujamas C. Burgos ir R. Ignătescu

      Dalykas

   Pirma, Parlamento paskyrimų tarnybos sprendimo, kuriuo ieškovui už 2005 metus buvo paskirti du nuopelnų balai, panaikinimas ir, antra, sprendimo nepaskirti ieškovo į AD 13 lygį pagal 2006 m. pareigų paaukštinimo procedūrą, panaikinimas.

      Sprendimo rezoliucinė dalis

               1.

               Atmesti ieškinį.

               2.

               Kiekviena šalis padengia savo bylinėjimosi išlaidas.

      (1)  OL C 22, 2008 1 26, p. 56.


title: Bylos C-330/02 išbraukimas iš registro

text:
               22.1.2005

               LT

               Europos Sąjungos oficialusis leidinys

               C 19/17

         Bylos C-330/02 (1) išbraukimas iš registro
   (2005/C 19/33)

      (Proceso kalba: anglų)

   Europos Bendrijų Teisingumo Teismo pirmininkas 2004 m. spalio 14 d. nutartimi nurodė išbraukti iš registro bylą C-330/02 Europos Bendrijų Komisija prieš Airiją.

      (1)  OL C 274, 2002 11 9.


title: Byla T-375/15: 2015 m. liepos 10 d. pareikštas ieškinys byloje Germanwings/Komisija

text:
               12.10.2015

               LT

               Europos Sąjungos oficialusis leidinys

               C 337/19

         2015 m. liepos 10 d. pareikštas ieškinys byloje Germanwings/Komisija

   (Byla T-375/15)
   (2015/C 337/21)
   Proceso kalba: vokiečių

      Šalys

      Ieškovė: Germanwings GmbH (Kelnas, Vokietija), atstovaujama advokato A. Martin-Ehlers

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               pripažinti negaliojančiu 2014 m. spalio 1 d. Komisijos sprendimą byloje SA.27339 (2012/C) (ex 2011/NN) – Cveibriukeno oro uostas ir jį naudojančios oro bendrovės, visų pirma

                           —

                           jo 1 straipsnio 2 dalį, kiek joje minima 2006 m. sutartis su Germanwings GmbH, ir

                           —

                           3 straipsnio 3 dalies e punktą,

               —

               pripažinti negaliojančiu 2015 m. gegužės 11 d. Komisijos sprendimą GESTDEM 2015/1288,

               —

               priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

   Grįsdama pirmąjį ieškinio reikalavimą ieškovė iš esmės nurodo:

               1.

               Klaidingas ir neišsamus faktinių aplinkybių apibūdinimas
               Šiuo klausimu priekaištaujama, kad atsakovė kai kurias faktines aplinkybes apibūdino klaidingai, prieštaringai ir neišsamiai.

               2.

               Motyvavimo trūkumas
               Šiuo klausimu visų pirma priekaištaujama, kad infrastruktūros išlaidos, kurias Komisija susiejo su 2006 m. ieškovės ir Cveibriukeno oro uosto naudotojo sutartimi, nebuvo suskirstytos.

               3.

               Ieškovei neturi tekti lėšų grąžinimo našta
               Ieškovė teigia, kad pati atsakovė neanalizavo atitinkamų išlaidų paskirstymo. Be to, Komisija neteisėtai susiejo šias išlaidas su 2006 m. ieškovės sudaryta sutartimi, nes tai prieštarauja ankstesnei Komisijos praktikai ir Komisija neatsižvelgė į visuotinai žinomas aplinkybes. Papildomai teigiama, kad turėjo būti priskirtos žymiai mažesnės išlaidos.

               4.

               Komisijos motyvų dėl valstybinio lėšų pobūdžio nebuvimas
               Šiuo klausimu ieškovė teigia, kad Komisija nepagrindė, kodėl nagrinėjamas atvejis laikytinas valstybės pagalba.

               5.

               Papildomas argumentas – teisėtų lūkesčių apsauga
               Galiausiai dėl pirmojo ieškinio reikalavimo papildomai nurodoma, kad galimas tariamos valstybės pagalbos susigrąžinimas prieštarautų teisėtų lūkesčių apsaugos principui.
               Dėl antrojo ieškinio reikalavimo ieškovė iš esmės teigia, kad ginčijamas sprendimas nepakankamai motyvuotas ir kad Komisija klaidingai išaiškino Reglamento (EB) Nr. 1049/2001 (1) 4 straipsnio 2 dalį.

      (1)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, p. 43; 2004 m. specialusis leidimas lietuvių k., 1 sk., 3 t., p. 331).


title: Byla C-123/14: 2014 m. kovo 14 d. Administrativen sad – Varna (Bulgarija) pateiktas prašymas priimti prejudicinį sprendimą byloje „Itales“ ООD prieš Direktor na Direktsia „Obzhalvane i danachno-osiguritelna praktika“ Varna pri Tsentralno upravlenie na Natsionalnata agentsia za prihodite

text:
               19.5.2014

               LT

               Europos Sąjungos oficialusis leidinys

               C 151/14

         2014 m. kovo 14 d.Administrativen sad – Varna (Bulgarija) pateiktas prašymas priimti prejudicinį sprendimą byloje „Itales“ ООD prieš Direktor na Direktsia „Obzhalvane i danachno-osiguritelna praktika“ Varna pri Tsentralno upravlenie na Natsionalnata agentsia za prihodite

   (Byla C-123/14)
   2014/C 151/18
   Proceso kalba: bulgarų

      Prašymą priimti prejudicinį sprendimą pateikęs teismas

      Administrativen sad – Varna

      Šalys pagrindinėje byloje

      Pareiškėja:
      „Itales“ ООD

      Atsakovas:
      Direktor na Direktsia „Obzhalvane i danachno-osiguritelna praktika“ Varna pri Tsentralno upravlenie na Natsionalnata agentsia za prihodite

      Prejudiciniai klausimai

               1.

               Ar 2006 m. lapkričio 28 d. Tarybos direktyvos 2006/112/EB (1) dėl pridėtinės vertės mokesčio bendros sistemos 168 straipsnis aiškintinas taip, kad jei prekės parduotos trečiajam asmeniui, dėl jų pirkimo atsiranda teisė į mokesčio atskaitą, nepaisant to, kad nėra įrodymų, jog ankstesnis tiekėjas turėjo tos pačios rūšies prekių?

               2.

               Ar direktyvą ir teismo praktiką dėl jos aiškinimo atitinka administracinė praktika, kaip antai Nacionalinės pajamų agentūros praktika, kai pagal Pridėtinės vertės mokesčio įstatymą (Zakon za danak varhu dobavenata stoynost) registruotiems apmokestinamiesiems asmenims atsisakoma suteikti teisę į mokesčio atskaitą dėl to, kad nėra prekių kilmės įrodymų, nors nepareikšti įtarimai dėl dalyvavimo sukčiavime ir (arba) nenurodyti objektyvūs duomenys, patvirtinantys, kad apmokestinamasis asmuo žinojo ar turėjo žinoti, kad sandoris, kuriuo remiamasi grindžiant teisę į atskaitą, susijęs su sukčiavimu?

      (1)  OL L 347, p. 1.


title: 2015 m. lapkričio 4 d. Fürstliches Obergericht prašymas ELPA teismui dėl patariamosios nuomonės baudžiamajame procese prieš A (Byla E-26/15)

text:
               22.12.2016

               LT

               Europos Sąjungos oficialusis leidinys

               C 480/6

         2015 m. lapkričio 4 d.Fürstliches Obergericht prašymas ELPA teismui dėl patariamosios nuomonės baudžiamajame procese prieš A
   (Byla E-26/15)
   (2016/C 480/08)
   2015 m. lapkričio 4 d. raštu Fürstliches Obergericht (Kunigaištiškasis apeliacinis teismas) ELPA teismui pateikė prašymą, kurį Teismo kanceliarija gavo 2015 m. lapkričio 9 d., dėl patariamosios nuomonės baudžiamajame procese prieš A šiais klausimais:

               1.

               Ar 2005 m. spalio 26 d. Europos Parlamento ir Tarybos direktyva 2005/60/EB dėl finansų sistemos apsaugos nuo jos panaudojimo pinigų plovimui ir teroristų finansavimui turi būti aiškinama taip, kad „patikos ir bendrovių paslaugų tiekėjai“, kaip apibrėžta tos direktyvos 2 straipsnio 1 dalyje ir 3 dalies c punkte, taip pat 3 straipsnio 7 dalies b punkte, yra įpareigojami tikrinti kliento tapatybę, kaip nurodyta direktyvos 8 straipsnio 1 dalies a punkte ir 9 straipsnio 1 ir 6 dalyse, tik pagal valstybės narės, kurioje jie yra įsisteigę, teisės aktus (vok. „in welchem [der Dienstleister für Trusts und Gesellschaften] seinen rechtlichen Sitz hat“)?

               2.

               Jeigu į pirmąjį klausimą bus atsakyta neigiamai: kokiais kriterijais reikia remtis siekiant nustatyti, ar „patikos ir bendrovių paslaugų tiekėjai“ yra įpareigojami tikrinti kliento tapatybę, kaip nurodyta Direktyvos 8 straipsnio 1 dalies a punkte ir 9 straipsnio 1 ir 6 dalyse, pagal kitos valstybės narės teisės aktus?

               3.

               Ar atsakymai į pirmąjį ir antrąjį klausimus taikomi ir tuo atveju, kai įmonė, kuriai teikiamos administracinės paslaugos, yra įsteigta ne valstybėje narėje?


title: Byla T-91/14: 2014 m. vasario 10 d. pareikštas ieškinys byloje Schniga/VRDT – Brookfield New Zealand (Gala Schnitzer)

text:
               19.5.2014

               LT

               Europos Sąjungos oficialusis leidinys

               C 151/20

         2014 m. vasario 10 d. pareikštas ieškinys byloje Schniga/VRDT – Brookfield New Zealand (Gala Schnitzer)

   (Byla T-91/14)
   2014/C 151/27
   Kalba, kuria surašytas ieškinys: anglų

      Šalys

      Ieškovė: Schniga GmbH (Bolcanas, Italija), atstovaujama advokatų G. Würtenberger ir R. Kunze

      Atsakovė: Bendrijos augalų veislių tarnyba

      Kita procedūros Apeliacinėje taryboje šalis: Brookfield New Zealand Ltd (Havelock North, Naujoji Zelandija)

      Reikalavimai

   Ieškovė Bendrojo Teismo prašo:

               —

               panaikinti 2013 m. rugsėjo 20 d. Bendrijos augalų veislių tarnybos apeliacinės tarybos sprendimą byloje A 004/2007,

               —

               priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

      Paraišką dėl augalų veislių teisinės apsaugos Bendrijoje pateikęs asmuo: ieškovė.

      Augalų veislė, kuriai prašoma suteikti apsaugą: Gala Schnitzer – augalų veislės teisinė apsauga Bendrijoje Nr. EU 18759.

      BAVT komiteto sprendimas: pritarti augalų veislės teisinei apsaugai Bendrijoje.

      Apeliacinės tarybos sprendimas: pripažinti apeliaciją pagrįsta ir panaikinti ginčijamą sprendimą.

      Ieškinio pagrindai: Tarybos reglamento Nr. 2100/94 61 straipsnio1 dalies b punkto, 55 straipsnio 4 dalies, 59 straipsnio 3 dalies ir 62 straipsnio pažeidimas.


title: Byla T-381/12: 2012 m. rugpjūčio 28 d. pareikštas ieškinys byloje Borrajo Canelo ir kt. prieš VRDT — Technoazúcar (PALMA MULATA)

text:
               10.11.2012

               LT

               Europos Sąjungos oficialusis leidinys

               C 343/17

         2012 m. rugpjūčio 28 d. pareikštas ieškinys byloje Borrajo Canelo ir kt. prieš VRDT — Technoazúcar (PALMA MULATA)

   (Byla T-381/12)
   2012/C 343/29
   Kalba, kuria surašytas ieškinys: ispanų

      Šalys

      Ieškovai: Ana Borrajo Canelo (Madridas, Ispanija), Carlos Borrajo Canelo (Madridas), Luis Borrajo Canelo (Madridas), atstovaujami advokato A. Gómez López

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Technoazúcar (Havana, Kuba)

      Reikalavimai

   Ieškovai Bendrojo Teismo prašo:

               —

               patenkinti ieškinį ir pripažinti, kad 2012 m. gegužės 21 d. Antrosios apeliacinės tarybos sprendimas byloje R 2265/2010-2 atmesti prašymą dėl teisių panaikinimo pateikusių asmenų apeliaciją dėl 2010 m. rugsėjo 24 d. Anuliavimo skyriaus sprendimo, kuriuo atmetamas prašymas dėl teisių į Bendrijos prekių ženklą Nr. 4 602 454 PALMA MULATA 33 klasės „romui“,

               —

               priteisti iš atsakovės, ir prireikus iš įstojusios į bylą šalies padengti visas bylinėjimosi išlaidas.

      Ieškinio pagrindai ir pagrindiniai argumentai

      Įregistruotas Bendrijos prekių ženklas, dėl kurio pateiktas prašymas dėl teisių panaikinimo: žodinis prekių ženklas PALMA MULATA 33 klasės prekėms — Prekių ženklo registracijos Nr. 4 602 454.
   Bendrijos prekių ženklo savininkė: Technoazúcar.

      Prašymą dėl teisių į Bendrijos prekių ženklą panaikinimo pateikusios šalys: ieškovai.

      Anuliavimo skyriaus sprendimas: atmesti prašymą dėl teisių panaikinimo.

      Apeliacinės tarybos sprendimas: atmesti apeliaciją.

      Ieškinio pagrindai: Reglamento Nr. 207/2009 15 straipsnio 1 dalies a punkto pažeidimas.


title: Byla F-33/14: 2015 m. lapkričio 19 d. Tarnautojų teismo (antroji kolegija) nutartis byloje Marcuccio/Komisija (Šalies atstovo pašalinimas iš bylos nagrinėjimo — Kito atstovo nepaskyrimas — Ieškovas nebeatsako į Tarnautojų teismo prašymus — Pagrindo priimti sprendimą nebuvimas)

text:
               18.1.2016

               LT

               Europos Sąjungos oficialusis leidinys

               C 16/52

         2015 m. lapkričio 19 d. Tarnautojų teismo (antroji kolegija) nutartis byloje Marcuccio/Komisija

   (Byla F-33/14)
   ((Šalies atstovo pašalinimas iš bylos nagrinėjimo - Kito atstovo nepaskyrimas - Ieškovas nebeatsako į Tarnautojų teismo prašymus - Pagrindo priimti sprendimą nebuvimas))
   (2016/C 016/61)
   Proceso kalba: italų

      Šalys

      Ieškovas: Luigi Marcuccio (Trikazė, Italija), atstovaujamas advokato Z

      Atsakovė: Europos Komisija

      Bylos dalykas

   Prašymas panaikinti sprendimą, kuriuo atmestas 2013 m. sausio 20 d. prašymas atlyginti 700.000 EUR turtinę ir neturtinę žalą, tariamai patirtą dėl sprendimo perkelti ieškovą į Briuselį.

      Nutarties rezoliucinė dalis

               1.

               Nebėra pagrindo priimti sprendimą dėl ieškinio byloje F-33/14, Marcuccio/Komisija.

               2.

               L. Marcussio padengia savo bylinėjimosi išlaidas.


title: Byla F-128/14: 2014 m. lapkričio 3 d. pareikštas ieškinys byloje ZZ/Komisija

text:
               2.2.2015

               LT

               Europos Sąjungos oficialusis leidinys

               C 34/51

         2014 m. lapkričio 3 d. pareikštas ieškinys byloje ZZ/Komisija

   (Byla F-128/14)
   (2015/C 034/62)
   Proceso kalba: prancūzų

      Šalys

      Ieškovas: ZZ, atstovaujamas advokato L. Vogel

      Atsakovė: Europos Komisija

      Ginčo dalykas bei aprašymas

   Paskyrimų tarnybos sprendimo paskirti ieškovui drausminę nuobaudą atidėti perkėlimą į aukštesnę pakopą 12 mėnesių panaikinimas.

      Ieškovo reikalavimai

               —

               Panaikinti 2013 m. gruodžio 23 d. Paskyrimų tarnybos, kurią sudarė trys Komisijos generaliniai direktoriai, sprendimą, kuriuo ieškovui pagal Pareigūnų tarnybos nuostatų IX priedo 9 straipsnio 1 dalies c punktą paskirta drausminė nuobauda atidėti perkėlimą į aukštesnę pakopą 12 mėnesių nuo 2013 m. gruodžio 31 d.

               —

               Kiek reikia, taip pat panaikinti 2014 m. liepos 22 d. Paskyrimų tarnybos sprendimą atmesti ieškovo 2014 m. kovo 21 d. skundą, kuriuo ginčijama nurodyta 2013 m. gruodžio 23 d. paskirta drausminė nuobauda.

               —

               Priteisti iš atsakovės bylinėjimosi šioje instancijoje išlaidas pagal Procedūros reglamento 101 straipsnį ir visų pirma būtinąsias išlaidas, patirtas dėl proceso, pavyzdžiui, kelionės bei gyvenimo išlaidas ir advokato atlyginimą, pagal šio reglamento 105 straipsnio c punktą.


title: Byla C-373/11: 2011 m. liepos 13 d. Symvoulio tis Epikrateias (Graikija) pateiktas prašymas priimti prejudicinį sprendimą byloje Panellinios Syndesmos Viomichanion Metapoiisis Kapnou prieš Ypourgos Oikonomias kai Oikonomikon ir Ypourgos Agrotikis Anaptyxis kai Trofimon

text:
               10.9.2011

               LT

               Europos Sąjungos oficialusis leidinys

               C 269/38

         2011 m. liepos 13 d.Symvoulio tis Epikrateias (Graikija) pateiktas prašymas priimti prejudicinį sprendimą byloje Panellinios Syndesmos Viomichanion Metapoiisis Kapnou prieš Ypourgos Oikonomias kai Oikonomikon ir Ypourgos Agrotikis Anaptyxis kai Trofimon

   (Byla C-373/11)
   2011/C 269/78
   Proceso kalba: graikų

      Prašymą priimti prejudicinį sprendimą pateikęs teismas

      Symvoulio tis Epikrateias (Valstybės taryba, Graikija)

      Šalys pagrindinėje byloje

      Pareiškėja: Panellinios Syndesmos Viomichanion Metapoiisis Kapnou (Graikijos tabako perdirbėjų asociacija)

      Atsakovai: Ypourgos Oikonomias kai Oikonomikon (ekonomikos ir finansų ministras) ir Ypourgos Agrotikis Anaptyxis kai Trofimon (kaimo plėtros ir maisto pramonės ministras)

      Prejudicinis klausimas

   Ar Reglamento Nr. 1782/2003 69 straipsnio nuostata, pagal kurią valstybėms narėms leidžiama nustatyti skirtingus išlaikymo procentinius dydžius mokant papildomas išmokas gamintojams, bet ne daugiau kaip 10 % 41 straipsnyje nurodytų nacionalinių viršutinių ribų komponento laikantis 69 straipsnio trečioje pastraipoje apibrėžtų kriterijų, suderinama su EB sutarties 2, 32 ir 34 straipsnių nuostatomis ir su tikslu užtikrinti stabilias gamintojų pajamas bei išsaugoti kaimo vietoves, atsižvelgiant į tai, kad pagal ją leidžiama tokia išlaikymo procentinio dydžio diferenciacija?


title: Byla C-451/16: 2016 m. rugpjūčio 12 d. Supreme Court of the United Kingdom (Jungtinė Karalystė) pateiktas prašymas priimti prejudicinį sprendimą byloje MB/Secretary of State for Work and Pensions

text:
               17.10.2016

               LT

               Europos Sąjungos oficialusis leidinys

               C 383/6

         2016 m. rugpjūčio 12 d.Supreme Court of the United Kingdom (Jungtinė Karalystė) pateiktas prašymas priimti prejudicinį sprendimą byloje MB/Secretary of State for Work and Pensions

   (Byla C-451/16)
   (2016/C 383/08)
   Proceso kalba: anglų

      Prašymą priimti prejudicinį sprendimą pateikęs teismas

      Supreme Court of the United Kingdom

      Šalys pagrindinėje byloje

      Kasatorė: MB

      Kita proceso šalis: Secretary of State for Work and Pensions

      Prejudicinis klausimas

   Ar pagal Tarybos direktyvą 79/7/EEB (1) draudžiama nacionalinėje teisėje numatyti reikalavimą lytį pakeitusiam asmeniui, norinčiam įgyti teisę gauti ištarnauto laiko pensiją, ne tik atitikti fizinius, socialinius ir psichologinius lyties pakeitimo pripažinimo kriterijus, bet ir būti nesusituokusiam?

      (1)  1978 m. gruodžio 19 d. Tarybos direktyva dėl vienodo požiūrio į vyrus ir moteris principo nuoseklaus įgyvendinimo socialinės apsaugos srityje (OL L 6, 1979, p. 24; 2004 m. specialusis leidimas lietuvių k., 5 sk., 1 t., p. 215).


title: Byla C-146/13: 2015 m. gegužės 5 d. Teisingumo Teismo (didžioji kolegija) sprendimas byloje Ispanijos Karalystė/Europos Parlamentas, Europos Sąjungos Taryba (Ieškinys dėl panaikinimo — Tvirtesnio bendradarbiavimo įgyvendinimas — Bendros patentinės apsaugos kūrimas — Reglamentas (ES) Nr. 1257/2012 — SESV 118 straipsnio pirma pastraipa — Teisinis pagrindas — SESV 291 straipsnis — Įgaliojimų delegavimas ne Europos Sąjungos organams — Sąjungos teisės autonomijos ir vienodo taikymo principai)

text:
               29.6.2015

               LT

               Europos Sąjungos oficialusis leidinys

               C 213/5

         2015 m. gegužės 5 d. Teisingumo Teismo (didžioji kolegija) sprendimas byloje Ispanijos Karalystė/Europos Parlamentas, Europos Sąjungos Taryba

   (Byla C-146/13) (1)

   ((Ieškinys dėl panaikinimo - Tvirtesnio bendradarbiavimo įgyvendinimas - Bendros patentinės apsaugos kūrimas - Reglamentas (ES) Nr. 1257/2012 - SESV 118 straipsnio pirma pastraipa - Teisinis pagrindas - SESV 291 straipsnis - Įgaliojimų delegavimas ne Europos Sąjungos organams - Sąjungos teisės autonomijos ir vienodo taikymo principai))
   (2015/C 213/07)
   Proceso kalba: ispanų

      Šalys

      Ieškovė: Ispanijos Karalystė, atstovaujama E. Chamizo Llatas ir S. Centeno Huerta

      Atsakovai: Europos Parlamentas, atstovaujamas M. Gómez-Leal, M. Dean ir U. Rösslein, Europos Sąjungos Taryba, atstovaujama T. Middleton, F. Florindo Gijón, M. Balta ir L. Grønfeldt

      Atsakovės pusėje įstojusios į bylą šalys: Belgijos Karalystė, atstovaujama C. Pochet, J.-C. Halleux ir T. Materne, Čekijos Respublika, atstovaujama M. Smolek ir J. Vláčil, Danijos Karalystė, atstovaujama C. Thorning ir M. Wolff, Vokietijos Federacinė Respublika, atstovaujama T. Henze, M. Möller ir J. Kemper, Prancūzijos Respublika, atstovaujama G. de Bergues, F.-X. Bréchot, D. Colas ir N. Rouam, Liuksemburgo Didžioji Hercogystė, Vengrija, atstovaujama M. Fehér ir K. Szíjjártó, Nyderlandų Karalystė, atstovaujama M. Bulterman ir J. Langer, Švedijos Karalystė, atstovaujama A. Falk, C. Meyer-Seitz ir U. Persson, Jungtinė Didžiosios Britanijos ir Šiaurės Airijos Karalystė, atstovaujama M. Holt, padedamo QC J. Stratford ir baristerio T. Mitcheson, Europos Komisija, atstovaujama I. Martínez del Peral, T. van Rijn, B. Smulders ir F. Bulst

      Rezoliucinė dalis

               1.

               Atmesti ieškinį.

               2.

               Ispanijos Karalystė padengia savo ir Europos Parlamento bei Europos Sąjungos Tarybos patirtas bylinėjimosi išlaidas.

               3.

               Belgijos Karalystė, Čekijos Respublika, Danijos Karalystė, Vokietijos Federacinė Respublika, Prancūzijos Respublika, Liuksemburgo Didžioji Hercogystė, Vengrija, Nyderlandų Karalystė, Švedijos Karalystė, Jungtinė Didžiosios Britanijos ir Šiaurės Airijos Karalystė ir Europos Komisija padengia savo bylinėjimosi išlaidas.

      (1)  OL C 171, 2013 6 15.


title: 2005 m. vasario 3 d. Pirmosios Instancijos Teismo sprendimas, Byloje T-139/01 Comafrica SpA ir Dole Fresh Fruit Europe Ltd & Co. prieš Europos Bendrijų Komisiją (Bendras rinkų organizavimas — Bananai — Importas iš AKR valstybių ir trečiųjų šalių — Reglamentas (EB) Nr. 896/2001 — Reglamentas (EB) Nr. 1121/2001 — Ieškinys dėl panaikinimo — Priimtinumas — Konkrečiai susijęs asmuo — Ieškinys dėl žalos atlyginimo)

text:
               16.4.2005

               LT

               Europos Sąjungos oficialusis leidinys

               C 93/24

      PIRMOSIOS INSTANCIJOS TEISMO SPRENDIMAS

   2005 m. vasario 3 d.
   Byloje T-139/01 Comafrica SpA ir Dole Fresh Fruit Europe Ltd & Co. prieš Europos Bendrijų Komisiją (1)

   (Bendras rinkų organizavimas - Bananai - Importas iš AKR valstybių ir trečiųjų šalių - Reglamentas (EB) Nr. 896/2001 - Reglamentas (EB) Nr. 1121/2001 - Ieškinys dėl panaikinimo - Priimtinumas - Konkrečiai susijęs asmuo - Ieškinys dėl žalos atlyginimo)
   (2005/C 93/48)
   Proceso kalba: anglų
   Byloje T-139/01, Comafrica SpA, įsteigta Genujoje (Italija) ir Dole Fresh Fruit Europe Ltd & Co., įsteigta Hamburge (Vokietija), atstovaujamos solicitor B. O'Connor ir barrister P. Bastos-Martin, palaikomos Simba SpA, įsteigtos Milane (Italija), atstovaujamos advokatų S. Carbone ir F. Munari, prieš Europos Bendrijų Komisiją, atstovaujamą pirmiausiai L. Visaggio, M. Niejahr ir K. Fitch, po to – L. Visaggio ir K. Fitch, nurodžiusių adresą dokumentams įteikti Liuksemburge, palaikomą Ispanijos Karalystės, atstovaujamos iš pradžių R. Silva de Lapuerta, o vėliau – L. Fraguas Gadea, nurodžiusių adresą dokumentams įteikti Liuksemburge, dėl prašymo, pirma, panaikinti 2001 m. gegužės 7 d. Komisijos reglamentą (EB) Nr. 896/2001, nustatantį Tarybos reglamento (EEB) Nr. 404/93 taikymo išsamias taisykles dėl bananų importavimo į Bendriją tvarkos (OL L 126, p. 6), ir 2001 m. birželio 7 d. Komisijos reglamentą (EB) Nr. 1121/2001, nustatantį koregavimo koeficientus, taikytinus kiekvieno tradicinio operatoriaus referenciniam kiekiui pagal bananų importo tarifų kvotas (OL L 153, p. 12), ir, antra, atlyginti Reglamento Nr. 896/2001 ir Reglamento Nr. 1121/2001 priėmimu ieškovams tariamai padarytą žalą, Pirmosios instancijos teismas (penktoji kolegija), kurį sudaro kolegijos pirmininkė P.Lindh, teisėjai R. García-Valdecasas ir J. D. Cooke; sekretorius: administratorius J.Plingers, 2005 m. vasario 3 d. priėmė sprendimą, kurio rezoliucinėje dalyje nurodyta:

               1)

               Atmesti reikalavimus dėl panaikinimo kaip nepriimtinus.

               2)

               Atmesti reikalavimus dėl žalos atlyginimo kaip nepagrįstus.

               3)

               Ieškovai padengia savo bei Komisijos pagrindinėje byloje ir laikinųjų apsaugos priemonių taikymo procedūros metu patirtas išlaidas.

               4)

               Įstojusios į bylą šalys pačios padengia savo išlaidas.

      (1)  OL C 245, 2001 9 1.


title: Byla C-15/15: 2015 m. sausio 16 d. Rechtbank van Koophandel te Gent (Belgija) pateiktas prašymas priimti prejudicinį sprendimą byloje New Valmar BVBA/Global Pharmacies Partner Health srl

text:
               13.4.2015

               LT

               Europos Sąjungos oficialusis leidinys

               C 118/15

         2015 m. sausio 16 d.Rechtbank van Koophandel te Gent (Belgija) pateiktas prašymas priimti prejudicinį sprendimą byloje New Valmar BVBA/Global Pharmacies Partner Health srl

   (Byla C-15/15)
   (2015/C 118/21)
   Proceso kalba: nyderlandų

      Prašymą priimti prejudicinį sprendimą pateikęs teismas

      Rechtbank van Koophandel te Gent

      Šalys pagrindinėje byloje

      Ieškovė: New Valmar BVBA

      Atsakovė: Global Pharmacies Partner Health srl

      Prejudicinis klausimas

   Ar SESV 45 straipsnį reikia aiškinti kaip draudžiantį valstybės narės federacinio vieneto, kaip antai šioje byloje Belgijos federacinės valstybės Flandrijos bendruomenės, teisės aktą, kuriuo kiekvienai įmonei, kurios verslo buveinė yra šio vieneto teritorijoje, pagal 1966 m. liepos 18 d. Įstatymų dėl kalbų vartojimo administracinėje srityje (B.S., 1966 8 2) 52 straipsnį ir 1973 m. liepos 19 d. Flandrijos bendruomenės dekreto (B.S., 1973 9 6) 10 straipsnį nustatyta pareiga dėl tarptautinio pobūdžio sąskaitas-faktūras rengti tik oficialiąja federalinio vieneto kalba, už kurios nesilaikymą gresia teismo pripažinimas ex officio niekinėmis?


title: Byla T-625/15: 2015 m. lapkričio 10 d. pareikštas ieškinys byloje Spa Monopole/VRDT – YTL Hotels & Properties (SPA VILLAGE)

text:
               18.1.2016

               LT

               Europos Sąjungos oficialusis leidinys

               C 16/46

         2015 m. lapkričio 10 d. pareikštas ieškinys byloje Spa Monopole/VRDT – YTL Hotels & Properties (SPA VILLAGE)

   (Byla T-625/15)
   (2016/C 016/55)
   Kalba, kuria surašytas ieškinys: prancūzų

      Šalys

      Ieškovė: Spa Monopole, žemės ūkio bendrovė Spa SA/NV (Spa, Belgija), atstovaujama advokatų E. Cornu ir E. De Gryse

      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)

      Kita procedūros Apeliacinėje taryboje šalis: YTL Hotels & Properties Sdn Bhd (Kvala Lumpūras, Malaizija)

      Su procedūra VRDT susijusi informacija

      Prekių ženklo, dėl kurio kilo ginčas, savininkė: kita procedūros Apeliacinėje taryboje šalis

      Prekių ženklas, dėl kurio kilo ginčas: žodinis Bendrijos prekių ženklas SPA VILLAGE – Registracijos paraiška Nr. 3 841 202

      Procedūra VRDT: protesto procedūra

      Ginčijamas sprendimas: 2015 m. rugsėjo 11 d. VRDT ketvirtosios apeliacinės tarybos sprendimas byloje R 1954/2013-4

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą,

               —

               priteisti iš atsakovės bylinėjimosi išlaidas.

      Pagrindai, kuriais remiamasi

               —

               Reglamento Nr. 207/2009 8 straipsnio 1 dalies b punkto pažeidimas,

               —

               Reglamento Nr. 207/2009 8 straipsnio 5 dalies pažeidimas.


title: Byla C-10/07 2007 m. rugsėjo 17 d. Teisingumo Teismo pirmininko nutartis Europos Bendrijų Komisija prieš Liuksemburgo Didžiąją Hercogystę

text:
               8.12.2007

               LT

               Europos Sąjungos oficialusis leidinys

               C 297/33

         2007 m. rugsėjo 17 d. Teisingumo Teismo pirmininko nutartis Europos Bendrijų Komisija prieš Liuksemburgo Didžiąją Hercogystę

   (Byla C-10/07) (1)

   (2007/C 297/58)

      Proceso kalba: prancūzų

   Teisingumo Teismo pirmininkas nutartimi nurodė išbraukti bylą iš registro.

      (1)  OL C 69, 2007 3 24.


title: Byla C-224/04 Tribunale di Gorizia 2004 m. balandžio 7 d. nutartimi pateiktas prašymas priimti prejudicinį sprendimą byloje Azienda Agricola Bogar Roberto e Andrea prieš Agenzia per le erogazioni in Agricoltura-AGEA ir Cospalat Friuli Venezia Giulia

text:
               7.8.2004

               LT

               Europos Sąjungos oficialusis leidinys

               C 201/9

         Tribunale di Gorizia 2004 m. balandžio 7 d. nutartimi pateiktas prašymas priimti prejudicinį sprendimą byloje Azienda Agricola Bogar Roberto e Andrea prieš Agenzia per le erogazioni in Agricoltura-AGEA ir Cospalat Friuli Venezia Giulia
   (Byla C-224/04)
   (2004/C 201/16)
   Tribunale di Gorizia 2004 m. balandžio 7 d. nutartimi kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2004 m. gegužės 28 d., priimti prejudicinį sprendimą byloje Azienda Agricola Bogar Roberto e Andrea prieš Agenzia per le erogazioni in Agricoltura-AGEA ir Cospalat Friuli Venezia Giulia.
   Tribunale di Gorizia prašo Teisingumo Teismo atsakyti į šį klausimą:

               —

               Ar 1984 m. kovo 31 d. Reglamento (EEB) Nr. 856/84 (1) 1 straipsnį ir Reglamento (EEB) Nr. 3950/92 (2) 1–4 straipsnius reikia aiškinti taip, kad papildomi mokesčiai pieno ir pieno produktų sektoriuje turi administracinių nuobaudų pobūdį ir gamintojas juos turi sumokėti tik tuo atveju, kai jis tyčia arba dėl neatsargumo viršijo jam nustatytą kiekį?

      (1)  OL L 90, 1984 4 1, p. 10.

      (2)  OL L 405, 1992 12 31, p. 1.


title: Byla F-54/06 2007 m. birželio 19 d. Tarnautojų teismo (pirmoji kolegija) sprendimas — Davis ir kt. prieš Tarybą (Viešoji tarnyba — Pareigūnai — Pensijos — Korekciniai koeficientai — Išėjimas į pensiją 2004 m. gegužės 1 d. įsigaliojus naujai Pareigūnų tarnybos nuostatų redakcijai — Korekcinių koeficientų, apskaičiuotų atsižvelgiant į išėjusių į pensiją asmenų gyvenamosios vietos vidutinį pragyvenimo lygį, taikymas — Pereinamojo laikotarpio nuostatos — Korekcinių koeficientų panaikinimas teisėms į pensiją, įgytoms 2004 m. gegužės 1 d. įsigaliojus naujai Pareigūnų tarnybos nuostatų redakcijai)

text:
               4.8.2007

               LT

               Europos Sąjungos oficialusis leidinys

               C 183/43

         2007 m. birželio 19 d. Tarnautojų teismo (pirmoji kolegija) sprendimas — Davis ir kt. prieš Tarybą

   (Byla F-54/06) (1)

   (Viešoji tarnyba - Pareigūnai - Pensijos - Korekciniai koeficientai - Išėjimas į pensiją 2004 m. gegužės 1 d. įsigaliojus naujai Pareigūnų tarnybos nuostatų redakcijai - Korekcinių koeficientų, apskaičiuotų atsižvelgiant į išėjusių į pensiją asmenų gyvenamosios vietos vidutinį pragyvenimo lygį, taikymas - Pereinamojo laikotarpio nuostatos - Korekcinių koeficientų panaikinimas teisėms į pensiją, įgytoms 2004 m. gegužės 1 d. įsigaliojus naujai Pareigūnų tarnybos nuostatų redakcijai)
   (2007/C 183/83)
   Proceso kalba: prancūzų
   Šalys

      Ieškovai: J. Davis, gyvenantis Boltone (Jungtinė Karalystė) ir trys kiti ieškovai, atstovaujami advokatų S. Orlandi, A. Coolen, J.-N. Louis ir E. Marchal

      Atsakovė: Europos Sąjungos Taryba, atstovaujama M. Arpio Santacruz ir I. Sulce
   Bylos dalykas
   Tarybos sprendimų dėl ieškovų teisių į pensiją nustatymo panaikinimas tiek, kiek daliai jų teisių į pensiją, įgytų po 2004 m. balandžio 30 d., nebuvo taikomas korekcinis koeficientas, o korekcinis koeficientas, taikomas daliai jų teisių į pensiją, įgytų iki 2004 m. balandžio 30 d., skiriasi nuo koeficiento, taikomo Jungtinėje Karalystėje ar Danijoje dirbančių pareigūnų atlyginimams.
   Sprendimo rezoliucinė dalis

               1.

               Atmesti ieškinį

               2.

               Kiekviena šalis padengia savo bylinėjimosi išlaidas.

      (1)  OL C 154, 2006 7 1, p. 28.


title: Byla C-28/09 2009 m. sausio 21 d. pareikštas ieškinys byloje Europos Bendrijų Komisija prieš Austrijos Respubliką

text:
               21.3.2009

               LT

               Europos Sąjungos oficialusis leidinys

               C 69/28

         2009 m. sausio 21 d. pareikštas ieškinys byloje Europos Bendrijų Komisija prieš Austrijos Respubliką

   (Byla C-28/09)
   (2009/C 69/51)
   Proceso kalba: vokiečių
   Šalys

      Ieškovė: Europos Bendrijų Komisija, atstovaujama P. Oliver, A. Alcover San Pedro ir B. Schima

      Atsakovė: Austrijos Respublika
   Ieškovės reikalavimai

               —

               Pripažinti, kad uždrausdama daugiau nei 7,5 tonos sveriančioms sunkiasvorėms transporto priemonėms, vežančioms tam tikrus krovinius, važiuoti tam tikru A 12 greitkelio ruožu, Austrijos Respublika neįvykdė įsipareigojimų pagal EB 28 ir 29 straipsnius.

               —

               Priteisti iš Austrijos Respublikos bylinėjimosi išlaidas.

         Ieškinio pagrindai ir pagrindiniai argumentai
   Ieškovė teigia, kad sektorinis draudimas daugiau nei 7,5 tonos sveriančioms sunkiasvorėms transporto priemonėms, vežančioms tam tikrus krovinius, važiuoti tam tikru A 12 greitkelio ruožu sudaro priemonę, kuri savo poveikiu lygiavertė kiekybiniams apribojimams, ir kuri neatitinka EB 28 ir 29 straipsnių. Jos manymu, ginčijama priemone tam tikrame A 12 greitkelio ruože nėra pagerinama nei oro kokybė, kaip to reikalaujama pagal Bendrijos teisę, nei šiuo tikslu ji yra būtina, nes ja nėra siekiama joks aiškaus tikslo ir neatsižvelgiama į jokias kitas mažiau ribojančias priemones, kaip antai, nuolatinius greičio apribojimus arba eismo draudimą atsižvelgiant į dujų išmetimo lygį. Be to, atsakovė neįrodė, kad egzistuoja tinkama transporto keliu alternatyva.


title: Byla T-236/17: 2017 m. balandžio 17 d. pareikštas ieškinys byloje Balti Gaas/Komisija ir INEA

text:
               10.7.2017

               LT

               Europos Sąjungos oficialusis leidinys

               C 221/30

         2017 m. balandžio 17 d. pareikštas ieškinys byloje Balti Gaas/Komisija ir INEA

   (Byla T-236/17)
   (2017/C 221/43)
   Proceso kalba: anglų

      Šalys

      Ieškovė: Balti Gaas OÜ (Talinas, Estija), atstovaujama advokatų E. Tamm ir L. Naaber-Kivisoo

      Atsakovės: Europos Komisija ir Inovacijų ir tinklų programų vykdomoji įstaiga (INEA)

      Reikalavimai

   Ieškovė Bendrojo Teismo prašo:

               —

               panaikinti 2017 m. vasario 17 d. atsakovių sprendimą Ares(2017) 890302 (1),

               —

               nurodyti atsakovėms padengti savo ir ieškovės bylinėjimosi išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė teigia, kad atsakovės neužtikrino, jog su dotacijų skyrimu susijusios procedūros atitiktų teisėtumo, skaidrumo ir gero administravimo reikalavimus, ir remiasi keturiais pagrindais.

               1.

               Pirmasis ieškinio pagrindas grindžiamas kompetencijos stoka.

               2.

               Antrasis ieškinio pagrindas grindžiamas esminio procedūrinio reikalavimo pažeidimu dėl to, kad nebuvo nurodyti motyvai.

               3.

               Trečiasis ieškinio pagrindas grindžiamas motyvavimo stoka.

               4.

               Ketvirtasis ieškinio pagrindas grindžiamas tuo, kad motyvai stokoja faktinio teisingumo.

      (1)  Sprendimas, priimtas remiantis 2016 m. kovo 17 d. Komisijos įgyvendinimo sprendimu C(2016) 1587 final, kuriuo iš dalies keičiamas Komisijos įgyvendinimo sprendimas C(2014) 2080, kuriuo nustatoma Europos infrastruktūros tinklų priemonės 2014–2020 m. daugiametė darbo programa dėl transeuropinės energetikos infrastruktūros srities finansinės paramos skyrimo.


title: Byla C-88/17: 2017 m. vasario 17 d. Korkein oikeus (Suomija) pateiktas prašymas priimti prejudicinį sprendimą byloje Zurich Insurance PLC, Metso Minerals Oy/Abnormal Load Services (International) Limited

text:
               10.4.2017

               LT

               Europos Sąjungos oficialusis leidinys

               C 112/30

         2017 m. vasario 17 d.Korkein oikeus (Suomija) pateiktas prašymas priimti prejudicinį sprendimą byloje Zurich Insurance PLC, Metso Minerals Oy/Abnormal Load Services (International) Limited

   (Byla C-88/17)
   (2017/C 112/40)
   Proceso kalba: suomių

      Prašymą priimti prejudicinį sprendimą pateikęs teismas

      Korkein oikeus

      Šalys pagrindinėje byloje

      Apeliantės: Zurich Insurance PLC, Metso Minerals Oy

      Kita apeliacinio proceso šalis: Abnormal Load Services (International) Limited

      Prejudicinis klausimas

   Kaip nustatoma Reglamento Nr. 44/2001 (1) 5 straipsnio 1 punkto b papunkčio antroje įtraukoje nurodyta paslaugos suteikimo vieta ar vietos, kai sudaroma sutartis dėl prekių vežimo iš vienos valstybės narės į kitą ir vežimo procesas susideda iš kelių dalių vežant įvairiomis transporto priemonėmis?

      (1)  2000 m. gruodžio 22 d. Tarybos reglamentas (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (OL L 12, 2009, p. 1; 2004 m. specialusis leidimas lietuvių k., 19 sk., 4 t., p. 42).


title: Byla C-92/17 P: 2017 m. vasario 20 d. Telecom Castilla-La Mancha, S.A. pateiktas apeliacinis skundas dėl 2016 m. gruodžio 15 d. Bendrojo Teismo (penktoji kolegija) priimto sprendimo sujungtose bylose T-37/15 ir T-38/15 Abertis Telecom Terrestre S.A. ir Telecom Castilla-La Mancha, S.A./Europos Komisija

text:
               24.4.2017

               LT

               Europos Sąjungos oficialusis leidinys

               C 129/9

         2017 m. vasario 20 d.Telecom Castilla-La Mancha, S.A. pateiktas apeliacinis skundas dėl 2016 m. gruodžio 15 d. Bendrojo Teismo (penktoji kolegija) priimto sprendimo sujungtose bylose T-37/15 ir T-38/15 Abertis Telecom Terrestre S.A. ir Telecom Castilla-La Mancha, S.A./Europos Komisija

   (Byla C-92/17 P)
   (2017/C 129/11)
   Proceso kalba: ispanų

      Šalys

      Apeliantė: Telecom Castilla-La Mancha, S.A., atstovaujama advokatų J. Buendía Sierra ir A. Lamadrid de Pablo

      Kitos proceso šalys: Europos Komisija ir SES Astra

      Apeliantės reikalavimai

               —

               panaikinti skundžiamą sprendimą,

               —

               priimti galutinį sprendimą dėl ieškinio dėl panaikinimo ir panaikinti Komisijos sprendimą, ir

               —

               priteisti iš Europos Komisijos ir SES Astra bylinėjimosi išlaidas.

      Apeliacinio skundo pagrindai ir pagrindiniai argumentai

   Skundžiamame sprendime patvirtintas Komisijos sprendimas dėl valstybės pagalbos, susijęs su tam tikromis priemonėmis, kurias Ispanijos autonominio regiono Kastilijos–La Mančos valdžios institucijos priėmė siekdamos užtikrinti, kad antžeminės skaitmeninės televizijos signalas (TNT) pasiektų atokius ir mažau urbanizuotus teritorijos regionus, kuriuose gyvena tik 2,5 % populiacijos. Tame sprendime Komisija pripažino, kad materialiniu požiūriu rinka neteikia šios paslaugos be valstybės intervencijos. Nepaisant to, sprendime ginčijama, kad tokia veikla pagal Ispanijos teisės aktus būtų laikoma visuotinės ekonominės svarbos paslauga (VESP), nes formaliu požiūriu, ši paslauga nebuvo „aiškiai“ apibrėžta ir valdžios institucijos nepavedė jos teikti. Komisija taip pat pažymėjo, kad, bet kuriuo atveju, valdžios institucijos neturi įgaliojimu rinktis konkrečią technologiją ir organizuoti VESP.
   Apeliaciniam skundui pagrįsti apeliantė pateikia du pagrindus, susijusius su teisės klaidomis, kurios skundžiamame sprendime padarytos aiškinant SESV 14 straipsnį, 106 straipsnio 2 dalį ir 107 straipsnio 1 dalį bei prie SESV pridėtą Protokolą Nr. 26 dėl bendrus interesus tenkinančių paslaugų.
   Konkrečiai kalbant apeliaciniame skunde teigiama, jog skundžiamame sprendime padarytos tokios klaidos:

               —

               viršyta „akivaizdžios klaidos“ riba nagrinėjant įvairius aktus dėl VESP apibrėžimo ir pavedimo teikti,

               —

               nepagrįstai apribota valstybių narių turima „plati diskrecija“, kuri taikoma VESP apibrėžimui bei organizavimui ir kuri dėl šios priežasties apima VESP teikimo tvarkos bei konkrečios technologijos pasirinkimą neatsižvelgiant į tai, kad ši tvarka ir technologija nurodytos apibrėžiančiame akte arba atskirame akte,

               —

               analizuojant taikytiną Ispanijos teisę pakeistas analizuotų nuostatų ir jas aiškinančios jurisprudencijos turinys, Ispanijos teisė aiškinama akivaizdžiai priešingai jos turiniui ir tam tikriems duomenims suteikta apimtis, kurios jie neturi turėti atsižvelgiant į kitus duomenis,

               —

               neatsižvelgta į tai, kad VESP „apibrėžimas“ ir „pavedimas“ vienai ar kelioms įmonėms teikti VESP gali būti įtvirtinti viename arba atskiruose aktuose,

               —

               neatsižvelgta į tai, kad VESP „apibrėžimas“ ir „pavedimas“ nereikalauja naudoti konkrečios formulės ar išsireiškimo, o reikia tik pateikti materialinė ir funkcinę analizę,

               —

               apskaičiuojant tariamai įgytą pranašumą kaip prilygstantį viešosios valdžios institucijų sudarytų sutarčių bendrai sumai, neatsižvelgiant į tai, kad ši suma nėra negrąžintina subsidija, o atlygis už nagrinėjamos įmonės valstybei suteiktas prekes ir paslaugas.


title: Byla C-604/13 P: 2017 m. sausio 26 d. Teisingumo Teismo (pirmoji kolegija) sprendimas byloje Aloys F. Dornbracht GmbH & Co. KG/Europos Komisija, Europos Sąjungos Taryba (Apeliacinis skundas — Karteliai — Belgijos, Vokietijos, Prancūzijos, Italijos, Nyderlandų ir Austrijos vonios kambario įrangos rinkos — Pardavimo kainų koordinavimas ir keitimasis neskelbtina komercine informacija — Reglamentas (EB) Nr. 1/2003 — 23 straipsnio 2 dalis — Maksimali 10 % apyvartos riba — 2006 m. baudų dydžio apskaičiavimo gairės — Negaliojimo atgal principas — Neribotos jurisdikcijos įgyvendinimas — Pernelyg ilga proceso trukmė)

text:
               3.4.2017

               LT

               Europos Sąjungos oficialusis leidinys

               C 104/2

         2017 m. sausio 26 d. Teisingumo Teismo (pirmoji kolegija) sprendimas byloje Aloys F. Dornbracht GmbH & Co. KG/Europos Komisija, Europos Sąjungos Taryba

   (Byla C-604/13 P) (1)

   ((Apeliacinis skundas - Karteliai - Belgijos, Vokietijos, Prancūzijos, Italijos, Nyderlandų ir Austrijos vonios kambario įrangos rinkos - Pardavimo kainų koordinavimas ir keitimasis neskelbtina komercine informacija - Reglamentas (EB) Nr. 1/2003 - 23 straipsnio 2 dalis - Maksimali 10 % apyvartos riba - 2006 m. baudų dydžio apskaičiavimo gairės - Negaliojimo atgal principas - Neribotos jurisdikcijos įgyvendinimas - Pernelyg ilga proceso trukmė))
   (2017/C 104/02)
   Proceso kalba: vokiečių

      Šalys

      Apeliantė: Aloys F. Dornbracht GmbH & Co. KG, atstovaujama Rechtsanwälte H. Janssen ir T. Kapp

      Kitos proceso šalys: Europos Komisija, atstovaujama F. Castillo de la Torre ir L. Malferrari, padedamų Rechtsanwalt A. Böhlke; Europos Sąjungos Taryba

      Rezoliucinė dalis

               1.

               Atmesti apeliacinį skundą.

               2.

               Priteisti iš Aloys F. Dornbracht GmbH & Co. KG bylinėjimosi išlaidas.

      (1)  OL C 24, 2014 1 25.


title: Byla C-98/15: 2015 m. vasario 27 d. Juzgado de lo Social no 33 de Barcelona (Ispanija) pateiktas prašymas priimti prejudicinį sprendimą byloje María Begoña Espadas Recio/Servicio Público de Empleo Estatal (SPEE)

text:
               26.5.2015

               LT

               Europos Sąjungos oficialusis leidinys

               C 171/17

         2015 m. vasario 27 d.Juzgado de lo Social no 33 de Barcelona (Ispanija) pateiktas prašymas priimti prejudicinį sprendimą byloje María Begoña Espadas Recio/Servicio Público de Empleo Estatal (SPEE)

   (Byla C-98/15)
   (2015/C 171/20)
   Proceso kalba: ispanų

      Prašymą priimti prejudicinį sprendimą pateikęs teismas

      Juzgado de lo Social no 33 de Barcelona

      Šalys pagrindinėje byloje

      Ieškovė: María Begoña Espadas Recio

      Atsakovė: Servicio Público de Empleo Estatal (SPEE)

      Prejudiciniai klausimai

               1.

               Ar, atsižvelgiant į 2010 m. birželio 10 d. Teisingumo Teismo sprendime Bruno ir kt., C-395/08, įtvirtintą praktiką, reikia suprasti, kad Bendrojo susitarimo, pridėto prie Direktyvos 97/81 (1) dėl Bendrojo susitarimo dėl darbo ne visą darbo dieną, 4 straipsnis taikytinas tokiai kaupiamajai nedarbo draudimo išmokai, kaip antai numatytai Ispanijos Bendrojo socialinio draudimo įstatymo 210 straipsnyje, kuri finansuojama išimtinai iš darbuotojo ir jį įdarbinusių įmonių sumokėtų įmokų, atsižvelgiant į darbo laikotarpius, kai mokėtos įmokos, per šešerius metus iki teisės aktuose numatytos nedarbo padėties?

               2.

               Jeigu į ankstesnį klausimą būtų atsakyta teigiamai, ar, atsižvelgiant į minėtame Sprendime Bruno ir kt. įtvirtintą praktiką, Bendrojo susitarimo 4 straipsnį reikia aiškinti taip, kad juo draudžiama tokia nacionalinės teisės nuostata, kaip antai 1985 m. balandžio 2 d. Karaliaus dekreto 625/1985 (Nedarbo draudimo išmokų reglamentas) 3 straipsnio 4 dalis, į kurią daroma nuoroda Bendrojo socialinio draudimo įstatymo 7-osios papildomos nuostatos 4 taisyklės 1 dalyje, pagal kurią „vertikalaus“ darbo ne visą darbo dieną atveju (kai dirbama tik tris dienas per savaitę) apskaičiuojant nedarbo draudimo išmokos mokėjimo trukmę neįskaitomos dienos, kai nedirbta, nors už jas mokėtos įmokos, ir dėl to sutrumpėja nustatytos išmokos mokėjimo trukmė?

               3.

               Ar Direktyvos 79/7 (2) 4 straipsnyje įtvirtintas draudimas tiesiogiai ar netiesiogiai diskriminuoti dėl lyties turi būti aiškinamas taip, kad pagal jį negalima arba draudžiama tokia nacionalinės teisės nuostata, kaip antai Karaliaus dekreto 625/1985 3 straipsnio 4 dalis, kuria remiantis „vertikalaus“ darbo ne visą darbo dieną atveju (kai dirbama tik tris dienas per savaitę) kaip įmokų mokėjimo dienos neužskaitomos dienos, kai nedirbta, ir dėl to sutrumpėja nedarbo draudimo išmokos mokėjimo trukmė?

      (1)  OL L 14, p. 9; 2004 m. specialusis leidimas lietuvių k., 5 sk., 3 t., p. 267.

      (2)  1978 m. gruodžio 19 d. Tarybos direktyva 79/7/EEB dėl vienodo požiūrio į vyrus ir moteris principo nuoseklaus įgyvendinimo socialinės apsaugos srityje (OL L 6, p. 24; 2004 m. specialusis leidimas lietuvių k., 5 sk., 1 t., p. 2015).


title: Byla T-443/05 2007 m. liepos 11 d. Pirmosios instancijos teismo sprendimas El Corte Inglés prieš VRDT — Bolaños Sabri (PiraÑAM diseño original Juan Bolaños) (Bendrijos prekių ženklas — Protesto procedūra — Vaizdinio Bendrijos prekių ženklo, kuriame yra žodiniai elementai PiraÑAM diseño original Juan Bolaños , paraiška — Ankstesni žodiniai nacionaliniai prekių ženklai PIRANHA — Santykiniai atsisakymo registruoti pagrindai — Galimybė supainioti — Prekių panašumas — Reglamento (EB) Nr. 40/94 8 straipsnio 1 dalies b punktas)

text:
               25.8.2007

               LT

               Europos Sąjungos oficialusis leidinys

               C 199/36

         2007 m. liepos 11 d. Pirmosios instancijos teismo sprendimas El Corte Inglés prieš VRDT — Bolaños Sabri (PiraÑAM diseño original Juan Bolaños)

   (Byla T-443/05) (1)

   (Bendrijos prekių ženklas - Protesto procedūra - Vaizdinio Bendrijos prekių ženklo, kuriame yra žodiniai elementai „PiraÑAM diseño original Juan Bolaños“, paraiška - Ankstesni žodiniai nacionaliniai prekių ženklai PIRANHA - Santykiniai atsisakymo registruoti pagrindai - Galimybė supainioti - Prekių panašumas - Reglamento (EB) Nr. 40/94 8 straipsnio 1 dalies b punktas)
   (2007/C 199/69)
   Proceso kalba: ispanų
   Šalys

      Ieškovė: El Corte Inglés, SA (Madridas, Ispanija), atstovaujama advokato J. Rivas Zurdo

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama J. García Murillo

      Kita proceso Apeliacinėje taryboje šalis, įstojusi į bylą Pirmosios instancijos teisme: Juan Bolaños Sabri (Torrellano, Ispanija), atstovaujamas advokatų P. López Ronda ir G. Marín Raigal
   Dalykas
   Ieškinys, pareikštas dėl 2005 m. rugsėjo 21 d. VRDT pirmosios apeliacinės tarybos sprendimo (byla R 1191/2004-1), susijusio su protesto procedūra tarp El Corte Inglés, SA ir Juan Bolaños Sabri
   Rezoliucinė dalis

               1.

               Panaikinti 2005 m. rugsėjo 21 d. Vidaus rinkos derinimo tarnybos (prekių ženklams ir pramoniniam dizainui) (VRDT) pirmosios apeliacinės tarybos sprendimą (byla R 159/2004-1).

               2.

               VRDT padengia savo ir El Corte Inglés, SA patirtas bylinėjimosi išlaidas.

               3.

               Juan Bolaños Sabri padengia savo paties bylinėjimosi išlaidas.

      (1)  OL C 74, 2006 3 25.


title: Byla T-231/06 2006 m. rugpjūčio 30 d. pareikštas ieškinys byloje Nyderlandų Karalystė prieš Komisiją

text:
               28.10.2006

               LT

               Europos Sąjungos oficialusis leidinys

               C 261/21

         2006 m. rugpjūčio 30 d. pareikštas ieškinys byloje Nyderlandų Karalystė prieš Komisiją

   (Byla T-231/06)
   (2006/C 261/41)
   Proceso kalba: olandų
   Šalys

      Ieškovė: Nyderlandų Karalystė, atstovaujama H. H. Sevenster ir D. J. M. de Grave

      Atsakovė: Europos Bendrijų Komisija
   Ieškovės reikalavimai

               —

               Panaikinti 2006 m. birželio 22 d. Komisijos sprendimą C(2006)2084 galutinis valstybės pagalbos byloje Nr. C 2/2004 (ex NN 170/2003) dėl Nyderlandų ad hoc priemonių visuomeniniams transliuotojams Nyderlanduose finansuoti, išskyrus šio sprendimo 1 straipsnio 3 dalį.

               —

               Priteisti iš Komisijos bylinėjimosi išlaidas.

         Ieškinio pagrindai ir pagrindiniai argumentai
   Pirma, ieškovė nurodo, kad pažeistos EB 88 straipsnio 2 dalis ir gynybos teisės, nes savo sprendime Komisija iš esmės nukrypo nuo 2004 m. vasario 3 d. sprendimo (1), kuriuo ji pradėjo formalų tyrimą. Ieškovė tvirtina, kad pakeistas tyrimo dalykas ir skaičiavimo metodas perteklinėms išmokoms nustatyti.
   Antra, ieškovė teigia, kad pažeistos EB 88 straipsnio 1, 2 ir 3 dalys, Reglamento Nr. 659/1999 (2) 1 straipsnio b dalis ir EB 253 straipsnis, nes Komisija klaidingai išaiškino ir taikė naujos pagalbos ir esamos pagalbos sąvokas.
   Ieškovė teigia, kad Komisija klaidingai priskyrė mokėjimus iš specialių fondų ir rezervų prie naujos pagalbos. Ji tvirtina, jog taip Komisija neatsižvelgė į aplinkybę, kad tokie mokėjimai kaip ir įprastas visuomeninių transliuotojų finansavimas sudaro žiniasklaidos biudžeto dalį ir nėra papildomos valstybinės lėšos. Ieškovė teigia, kad vienintelis skirtumas, kad šie mokėjimai skirti specialiems tikslams, nėra priežastis atskirti juos nuo kito valstybinio finansavimo.
   Ieškovė toliau nurodo, kad Komisija klaidingai taiko esamos pagalbos sąvoką dalies atskirų regioninių visuomeninių transliuotojų rezervų pervedimą koordinuojančiai įstaigai NOS laikydama nauja pagalba NOS. Anot ieškovės, šie rezervai susidarė iš kasmetinio finansavimo, kuris yra esama pagalba ir nenustojo būti esama pagalba tik dėl to, kad buvo pervesti NOS.
   Papildomai ieškovė nurodo, kad Komisija apskaičiavo perteklines išmokas visuomeniniams transliuotojams tokiu būdu, kuris lėmė EB 86 straipsnio 2 dalies pažeidimą, akivaizdžiai klaidingą aplinkybių vertinimą ir EB 253 straipsnio pažeidimą.
   Ieškovės nuomone, Komisija padarė klaidingą išvadą, kad finansavimas neatitiko proporcingumo principo. Ieškovė nurodo, jog Komisija pirmiausia nustatė, kad finansavimas neiškreipia konkurencijos komercinėse rinkose. Dėl šios priežasties, ieškovės teigimu, negali kilti perteklinių išmokų klausimo ir todėl nereikia grąžinti permokėtų sumų.
   Komisija taip pat nustatė NOS Fonds Omroepreserve (Transliavimo rezervo fondas) grąžintiną sumą. Vis dėlto, ieškovės nuomone, Komisija remiasi prielaida, kad NOS šią sumą vis dar turi kaip rezervą, tačiau iš tiesų didelė jos dalis jau išnaudota, laikantis taikomų sąlygų.
   Komisija taip pat padarė išvadą, kad visa rezervų suma, kurią atskiri transliuotojai pervedė NOS, turi būti grąžinta. Ieškovė teigia, kad Komisija, nenurodydama priežasčių, nukrypsta nuo savo nusistovėjusios praktikos, pagal kurią perteklinės išmokos iki 10 % yra leistinos.

      (1)  OL C 61, 2004, p. 8.

      (2)  1999 m. kovo 22 d. Tarybos reglamentas (EB) Nr. 659/1999, nustatantis išsamias EB Sutarties 93 straipsnio taikymo taisykles (OL L 83, p. 1).


title: Byla C-358/15 P: 2016 m. gegužės 12 d. Teisingumo Teismo (antroji kolegija) sprendimas byloje Bank of Industry and Mine/Europos Sąjungos Taryba (Apeliacinis skundas — Iranui taikomos ribojamosios priemonės — Asmenų ir subjektų, kuriems taikomas lėšų ir ekonominių išteklių įšaldymas, sąrašas — Įgyvendinimo reglamentas (ES) Nr. 945/2012 — Teisinis pagrindas — Kriterijus, siejamas su materialine, logistine ar finansine parama Irano vyriausybei — Dalis valstybinės įmonės pelno, pervedama Irano valstybei)

text:
               4.7.2016

               LT

               Europos Sąjungos oficialusis leidinys

               C 243/14

         2016 m. gegužės 12 d. Teisingumo Teismo (antroji kolegija) sprendimas byloje Bank of Industry and Mine/Europos Sąjungos Taryba

   (Byla C-358/15 P) (1)

   ((Apeliacinis skundas - Iranui taikomos ribojamosios priemonės - Asmenų ir subjektų, kuriems taikomas lėšų ir ekonominių išteklių įšaldymas, sąrašas - Įgyvendinimo reglamentas (ES) Nr. 945/2012 - Teisinis pagrindas - Kriterijus, siejamas su materialine, logistine ar finansine parama Irano vyriausybei - Dalis valstybinės įmonės pelno, pervedama Irano valstybei))
   (2016/C 243/13)
   Proceso kalba: prancūzų

      Šalys

      Apeliantas: Bank of Industry and Mine, atstovaujamas E. Rosenfeld ir S. Perrotet

      Kita proceso šalis: Europos Sąjungos Taryba, atstovaujama M. Bishop ir A. Vitro

      Rezoliucinė dalis

               1.

               Atmesti apeliacinį skundą.

               2.

               Bank of Industry and Mine ir Europos Sąjungos Taryba padengia savo bylinėjimosi išlaidas.

      (1)  OL C 294, 2015 9 7.


title: Byla F-24/12: 2014 m. birželio 19 d. Tarnautojų teismo (antroji kolegija) sprendimas byloje BN/Parlamentas (Viešoji tarnyba — Pareigūnai — Ieškinys dėl panaikinimo — AD 14 lygio pareigūnas, einantis skyriaus vadovo pareigas — Kaltinimas generaliniam direktoriui psichologiniu priekabiavimu — Pasinaudojimas mobilumu — Atsisakymas pritarti paskyrimui į patarėjo pareigas kitame generaliniame direktorate, kartu atimant galimybę gauti skyriaus vadovų išmoką — Sprendimas laikinai perkelti į kitas patarėjo pareigas — Tarnybos interesas — Lygio ir pareigų atitikties taisyklė — Ieškinys dėl žalos atlyginimo — Žala, padaryta kitais nei sprendimas veiksmais)

text:
               4.8.2014

               LT

               Europos Sąjungos oficialusis leidinys

               C 253/67

         2014 m. birželio 19 d. Tarnautojų teismo (antroji kolegija) sprendimas byloje BN/Parlamentas

   (Byla F-24/12) (1)

   ((Viešoji tarnyba - Pareigūnai - Ieškinys dėl panaikinimo - AD 14 lygio pareigūnas, einantis skyriaus vadovo pareigas - Kaltinimas generaliniam direktoriui psichologiniu priekabiavimu - Pasinaudojimas mobilumu - Atsisakymas pritarti paskyrimui į patarėjo pareigas kitame generaliniame direktorate, kartu atimant galimybę gauti skyriaus vadovų išmoką - Sprendimas laikinai perkelti į kitas patarėjo pareigas - Tarnybos interesas - Lygio ir pareigų atitikties taisyklė - Ieškinys dėl žalos atlyginimo - Žala, padaryta kitais nei sprendimas veiksmais))
   2014/C 253/93
   Proceso kalba: prancūzų

      Šalys

      Ieškovė: BN, iš pradžių atstovaujama advokatų S. Rodrigues, A. Tymen ir A. Blot, vėliau – advokatų S. Rodrigues ir A. Tymen

      Atsakovė: Europos Parlamentas, iš pradžių atstovaujamas O. Caisou-Rousseau ir J. F. de Wachter, vėliau – O. Caisou-Rousseau ir V. Montebello-Demogeot

      Bylos dalykas

   Prašymas panaikinti Europos Parlamento pirmininko sprendimą perkelti ieškovę iš skyriaus vadovės pareigų į direktorato direktoriaus patarėjos pareigas tame pačiame Parlamento generaliniame direktorate ir prašymas atlyginti žalą dėl psichologinio priekabiavimo.

      Sprendimo rezoliucinė dalis

               1.

               Atmesti ieškinį.

               2.

               Nurodyti Europos Parlamentui padengti visas savo bylinėjimosi išlaidas ir visas BN patirtas bylinėjimosi išlaidas.

      (1)  OL C 138, 2012 5 12, p. 36.


title: Byla T-286/16: 2017 m. birželio 21 d. Bendrojo Teismo sprendimas byloje Kneidinger/EUIPO – Topseat International (Klozeto dangtis) (Bendrijos dizainas — Registracijos pripažinimo negaliojančia procedūra — Užregistruotas Bendrijos dizainas, vaizduojantis klozeto dangtį — Ankstesnis Bendrijos dizainas — Registracijos pripažinimo negaliojančia pagrindas — Individuali savybė — Reglamento (EB) Nr. 6/2002 6 straipsnis)

text:
               7.8.2017

               LT

               Europos Sąjungos oficialusis leidinys

               C 256/25

         2017 m. birželio 21 d. Bendrojo Teismo sprendimas byloje Kneidinger/EUIPO – Topseat International (Klozeto dangtis)

   (Byla T-286/16) (1)

   ((Bendrijos dizainas - Registracijos pripažinimo negaliojančia procedūra - Užregistruotas Bendrijos dizainas, vaizduojantis klozeto dangtį - Ankstesnis Bendrijos dizainas - Registracijos pripažinimo negaliojančia pagrindas - Individuali savybė - Reglamento (EB) Nr. 6/2002 6 straipsnis))
   (2017/C 256/28)
   Proceso kalba: vokiečių

      Šalys

      Ieškovas: Ernst Kneidinger (Wilhering, Austrija), atstovaujamas advokato M. Grötschl

      Atsakovė: Europos Sąjungos intelektinės nuosavybės tarnyba (EUIPO), atstovaujama S. Hanne

      Kita procedūros EUIPO apeliacinėje taryboje šalis, įstojusi į bylą Bendrajame Teisme: Topseat International (Pleinas, Teksasas, Jungtinės Amerikos Valstijos), atstovaujama advokatų C. Eckhartt, A. von Mühlendahl ir P. Böhner

      Dalykas

   Ieškinys dėl 2016 m. balandžio 5 d. EUIPO trečiosios apeliacinės tarybos sprendimo (byla R 1030/2015-3), susijusio su registracijos pripažinimo negaliojančia procedūra tarp Topseat International ir Ernst Kneidinger.

      Rezoliucinė dalis

               1.

               Atmesti ieškinį.

               2.

               Priteisti iš Ernst Kneidinger bylinėjimosi išlaidas.

      (1)  OL C 260, 2016 7 18.


title: Byla T-414/11: 2011 m. liepos 29 d. pareikštas ieškinys byloje Nutrichem Diät + Pharma prieš VRDT — Gervais Danone (Active)

text:
               8.10.2011

               LT

               Europos Sąjungos oficialusis leidinys

               C 298/20

         2011 m. liepos 29 d. pareikštas ieškinys byloje Nutrichem Diät + Pharma prieš VRDT — Gervais Danone (Active)

   (Byla T-414/11)
   2011/C 298/37
   Kalba, kuria surašytas ieškinys: vokiečių

      Šalys

      Ieškovė: Nutrichem Diät + Pharma GmbH (Rotas, Vokietija), atstovaujama advokatų D. Jochim ir R. Egerer

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Compagnie Gervais Danone (Levalua Perė, Prancūzija)

      Reikalavimai

   Ieškovė Bendrojo Teismo prašo:

               —

               panaikinti 2011 m. gegužės 4 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimą byloje R 683/2010-1;

               —

               priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: ieškovė

      Prašomas įregistruoti Bendrijos prekių ženklas: Vaizdinis prekių ženklas su žodiniu elementu „Active“ 5, 29, ir 32 klasių prekėms (registracijos Nr. 3 423 316)
   Prekių ženklo ar žymens, kuriuo remtasi per protesto procedūrą, savininkė: Compagnie Gervais Danone

      Prekių ženklas ar žymuo, kuriuo remiamasi: nacionalinis žodinis prekių ženklas „ACTIVIA“ 5, 29, 30 ir 32 klasių prekėms

      Protestų skyriaus sprendimas: patenkinti protestą

      Apeliacinės tarybos sprendimas: atmesti apeliaciją

      Ieškinio pagrindai: i) Reglamento Nr. 207/2009 76 straipsnio, skaitomo kartu su Reglamento Nr. 2868/95 50 taisyklės 1 dalimi ir 19 taisyklės 1 ir 3 dalimis, pažeidimas, nes Apeliacinė taryba neteisingai atsižvelgė į ankstesnio prekių ženklo vidutinius skiriamuosius požymius, ii) Reglamento Nr. 207/2009 8 straipsnio 1 dalies b punkto pažeidimas, nes nėra pavojaus supainioti abu nagrinėjamus prekių ženklus, ir iii) Reglamento Nr. 207/2009 76 straipsnio pažeidimas, nes priimant sprendimą dėl atsakovės nebuvo atsižvelgta į ieškovės nurodytus paraleliai priimtus Deutsches Patent- und Markenamt (Vokietijos patentų ir prekių ženklų biuras) bei kitų nacionalinių valdžios institucijų sprendimus.


title: Byla T-288/11: 2013 m. gegužės 6 d. Bendrojo Teismo sprendimas byloje Kieffer Omnitec prieš Komisiją (Viešojo paslaugų pirkimo sutartys — Konkurso procedūra — Joseph-Bech pastato Liuksemburge šildymo, vėdinimo ir oro kondicionavimo, sprinklerinės gaisro gesinimo sistemos ir vandens bei sanitarinių įrenginių priežiūra — Konkurso pasiūlymo atmetimas — Vienodas požiūris — Skaidrumas — Proporcingumas — Akivaizdi vertinimo klaida — Pareiga motyvuoti)

text:
               15.6.2013

               LT

               Europos Sąjungos oficialusis leidinys

               C 171/26

         2013 m. gegužės 6 d. Bendrojo Teismo sprendimas byloje Kieffer Omnitec prieš Komisiją

   (Byla T-288/11) (1)

   (Viešojo paslaugų pirkimo sutartys - Konkurso procedūra - Joseph-Bech pastato Liuksemburge šildymo, vėdinimo ir oro kondicionavimo, sprinklerinės gaisro gesinimo sistemos ir vandens bei sanitarinių įrenginių priežiūra - Konkurso pasiūlymo atmetimas - Vienodas požiūris - Skaidrumas - Proporcingumas - Akivaizdi vertinimo klaida - Pareiga motyvuoti)
   2013/C 171/50
   Proceso kalba: prancūzų

      Šalys

      Ieškovė: A+P Kieffer Omnitec Sàrl (Liuksemburgas, Liuksemburgas), atstovaujama advokatų A. Delvaux, V. Bertrand ir M. Devos

      Atsakovė: Europos Komisija, atstovaujama A.-M. Rouchaud-Joët ir S. Delaude, padedamų advokato V. Vanden Acker

      Dalykas

   Prašymas pripažinti negaliojančiu 2011 m. balandžio 1 d. Komisijos sprendimą atmesti ieškovės, vykstant konkurso procedūrai, skirtai sudaryti sutartį dėl Joseph-Bech pastato Liuksemburge šildymo, vėdinimo ir oro kondicionavimo, sprinklerinės gaisro gesinimo sistemos ir vandens bei sanitarinių įrenginių priežiūros (JO 2010/S 241-367523), pateiktą pasiūlymą, ir sudaryti sutartį su kitu konkurso dalyviu.

      Rezoliucinė dalis

               1.

               Atmesti ieškinį.

               2.

               Priteisti iš A+P Kieffer Omnitec Sàrl bylinėjimosi išlaidas.

      (1)  OL C 252, 2011 8 27.


title: Byla T-372/16: 2017 m. gegužės 11 d. Bendrojo Teismo sprendimas byloje Bammer/EUIPO – mydays (MÄNNERSPIELPLATZ) (Europos Sąjungos prekių ženklas — Registracijos pripažinimo negaliojančia procedūra — Žodinis Europos Sąjungos prekių ženklas MÄNNERSPIELPLATZ — Absoliutus atmetimo pagrindas — Apibūdinamasis pobūdis — Reglamento (EB) Nr. 207/2009 52 straipsnio 1 dalies a punktas ir 7 straipsnio 1 dalies c punktas)

text:
               10.7.2017

               LT

               Europos Sąjungos oficialusis leidinys

               C 221/22

         2017 m. gegužės 11 d. Bendrojo Teismo sprendimas byloje Bammer/EUIPO – mydays (MÄNNERSPIELPLATZ)

   (Byla T-372/16) (1)

   ((Europos Sąjungos prekių ženklas - Registracijos pripažinimo negaliojančia procedūra - Žodinis Europos Sąjungos prekių ženklas MÄNNERSPIELPLATZ - Absoliutus atmetimo pagrindas - Apibūdinamasis pobūdis - Reglamento (EB) Nr. 207/2009 52 straipsnio 1 dalies a punktas ir 7 straipsnio 1 dalies c punktas))
   (2017/C 221/30)
   Proceso kalba: vokiečių

      Šalys

      Ieškovas: Alexander Bammer (Zindelfingenas, Vokietija), atstovaujamas advokato W. Riegger

      Atsakovė: Europos Sąjungos intelektinės nuosavybės tarnyba, atstovaujama S. Hanne

      Kita procedūros EUIPO apeliacinėje taryboje šalis, įstojusi į bylą Bendrajame Teisme: mydays GmbH (Miunchenas, Vokietija), atstovaujama advokato F. Pfefferkorn

      Dalykas

   Ieškinys dėl 2016 m. balandžio 28 d. EUIPO pirmosios apeliacinės tarybos sprendimo (byla R 1796/2015-1), susijusio su registracijos pripažinimo negaliojančia procedūra tarp mydays ir A. Bammer.

      Rezoliucinė dalis

               1.

               Atmesti ieškinį.

               2.

               Priteisti iš Alexander Bammer bylinėjimosi išlaidas.

      (1)  OL C 314, 2016 8 29.


title: Byla T-437/08 2008 m. spalio 6 d. pareikštas ieškinys byloje CDC Hydrogene Peroxide Cartel Damage Claims (CDC Hydrogene Peroxide) prieš Komisiją

text:
               6.12.2008

               LT

               Europos Sąjungos oficialusis leidinys

               C 313/48

         2008 m. spalio 6 d. pareikštas ieškinys byloje CDC Hydrogene Peroxide Cartel Damage Claims (CDC Hydrogene Peroxide) prieš Komisiją

   (Byla T-437/08)
   (2008/C 313/87)
   Proceso kalba: vokiečių
   Šalys

      Ieškovė: CDC Hydrogene Peroxide Cartel Damage Claims (CDC Hydrogene Peroxide), atstovaujama advokatės R. Wirtz

      Atsakovė: Europos Bendrijų Komisija
   Ieškovės reikalavimai

               —

               panaikinti Europos Bendrijų Komisijos sprendimą Nr. SG.E3/MM/psi D(2008) 6658 pagal EB 231 straipsnio 1 dalį;

               —

               priteisti iš atsakovės bylinėjimosi išlaidas pagal Procedūros reglamento 87 straipsnio 2 dalį.

         Ieškinio pagrindai ir pagrindiniai argumentai
   Ieškovė, pareiškusi ieškinį dėl žalos, kurią patyrė įmonės dėl Europos vandenilio peroksido kartelio, atlyginimo, skundžia Europos Bendrijų Komisijos sprendimą Nr. SG.E3/MM/psi D(2008) 6658, kuriuo atmetamas jos prašymas, pagrįstas Reglamento (EB) Nr. 1049/2001 (1) 2 straipsnio 1 dalimi, leisti susipažinti su visais procedūros COMP/F/38.620 — vandenilio peroksidas ir perboratas, dokumentais.
   Pagrįsdama ieškinį ieškovė nurodo Reglamento Nr. 1049/2001 4 straipsnio 2 dalies pirmos ir trečios įtraukos pažeidimus, nes šiose nuostatose numatytos išimtys buvo aiškinamos ar taikomos klaidingai.
   Šiuo atžvilgiu ieškovė nurodo keturis pagrindus.
   Pirma, sprendimas prieštaravo siauro aiškinimo ir riboto išimčių taikymo principui. Ieškovės teigimu Komisija neįrodė, kad egzistuoja grėsmė saugomiems interesams, kuri yra konkrečiai numatoma, o ne tik hipotetinė.
   Antra, skundžiamas sprendimas buvo nesuderinamas su tinkamo žalos atlyginimo už EB konkurencijos teisės pažeidimus principais, nes, ieškovės teigimu, patyrusių žalą asmenų suinteresuotumas informacija dėl pažeidimo turėtų būti vertinamas labiau, nei įmonių suinteresuotumas nepaviešinti pažeidimo, kuriuo jas kaltina Komisija, detalių ir jų bendradarbiavimo su Komisija apimties dėl liudininkų atleidimo nuo atsakomybės.
   Trečia, ieškovės teigimu, skundžiamas sprendimas nebuvo pateisintas Reglamento Nr. 1049/2001 4 straipsnio 2 dalies pirmoje įtraukoje nustatyta išimtimi, susijusia su komercinių interesų apsauga.
   Ketvirta, ieškovės teigimu, skundžiamas sprendimas nebuvo pateisintas Reglamento Nr. 1049/2001 4 straipsnio 2 dalies trečioje įtraukoje nustatyta išimtimi, susijusia su inspekcijų, tyrimų ir audito tikslų apsauga.

      (1)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, 2001 5 31, p. 43).


title: 2004 m. liepos 7 d. Pirmosios Instancijos Teismo pirmininko nutartis, Byloje T-37/04 R Região autónoma dos Açores prieš Europos Sąjungos Tarybą (Laikinųjų apsaugos priemonių taikymo procedūra — Žvejyba — Tarybos reglamentas (EB) Nr. 1954/2003 — Prašymas iš dalies sustabdyti vykdymą ir taikyti kitas laikinąsias apsaugos priemones — Priimtinumas — Skuba — Įstojimas į bylą)

text:
               22.1.2005

               LT

               Europos Sąjungos oficialusis leidinys

               C 19/24

      PIRMOSIOS INSTANCIJOS TEISMO PIRMININKO NUTARTIS

   2004 m. liepos 7 d.
   Byloje T-37/04 R Região autónoma dos Açores prieš Europos Sąjungos Tarybą
   (Laikinųjų apsaugos priemonių taikymo procedūra - Žvejyba - Tarybos reglamentas (EB) Nr. 1954/2003 - Prašymas iš dalies sustabdyti vykdymą ir taikyti kitas laikinąsias apsaugos priemones - Priimtinumas - Skuba - Įstojimas į bylą)
   (2005/C 19/53)
   Proceso kalba: anglų
   Byloje T-37/04 R Região autónoma dos Açores, atstovaujamas solicitors M. Renouf, S. Crosby ir C. Bryant ir barrister H. Mercer, prieš Europos Sąjungos Tarybą, atstovaujamą J. Monteiro ir F. Florindo Gijón, palaikomą Europos Sąjungos Komisijos, atstovaujamos T. van Rijn ir B. Doherty, nurodžiusių adresą dokumentams įteikti Liuksemburge, ir Ispanijos Karalystės, atstovaujamos N. Díaz Abad ir E. Braquehais Conesa, nurodžiusių adresą dokumentams įteikti Liuksemburge, dėl prašymo iš dalies sustabdyti 2003 m. lapkričio 4 d. Tarybos reglamento (EB) Nr. 1954/2003 dėl su tam tikromis Bendrijos žvejybos vietomis ir ištekliais susijusios žvejybinės pastangos valdymo ir pakeičiančio Reglamentą (EB) Nr. 2847/93 bei panaikinančio Reglamentus (EB) Nr. 685/95 bei (EB) Nr. 2027/95 (OL L 289, p. 1), o ypač jo 3 straipsnio, 5 straipsnio 1 dalies, 11 straipsnio, 13 straipsnio b punkto, 15 straipsnio ir priedo vykdymą ta apimtimi, kuria susijęs su Azorų vandenimis ir/arba taikyti kitas tinkamas laikinąsias apsaugos priemones, Pirmosios instancijos teismo pirmininkas 2004 m. liepos 7 d. priėmė nutartį, kurios rezoliucinėje dalyje nurodyta:

               1)

               Porto de Abrigo — Organização de Produtores da Pesca CRL ir GÊ-Questa — Associação de Defesa do Ambiente leisti įstoti ieškovo pusėje.

               2)

               Atmesti WWF — World Wide for Nature ir Seas at Risk prašymą leisti įstoti į bylą.

               3)

               Atmesti prašymą dėl laikinųjų apsaugos priemonių taikymo.

               4)

               Atidėti klausimo dėl bylinėjimosi išlaidų nagrinėjimą.


title: Byla C-383/07 2009 m. sausio 15 d. Teisingumo Teismo (antroji kolegija) sprendimas byloje ( Bayerischer Verwaltungsgerichtshof (Vokietija) prašymas priimti prejudicinį sprendimą) M-K Europa GmbH & Co. KG prieš Stadt Regensburg (Prašymas priimti prejudicinį sprendimą — Reglamentas (EB) Nr. 258/97 — 1 straipsnio 1-3 dalys — Nauji maisto produktai ir nauji maisto komponentai)

text:
               7.3.2009

               LT

               Europos Sąjungos oficialusis leidinys

               C 55/3

         2009 m. sausio 15 d. Teisingumo Teismo (antroji kolegija) sprendimas byloje (Bayerischer Verwaltungsgerichtshof (Vokietija) prašymas priimti prejudicinį sprendimą) M-K Europa GmbH & Co. KG prieš Stadt Regensburg

   (Byla C-383/07) (1)

   (Prašymas priimti prejudicinį sprendimą - Reglamentas (EB) Nr. 258/97 - 1 straipsnio 1-3 dalys - Nauji maisto produktai ir nauji maisto komponentai)
   (2009/C 55/03)
   Proceso kalba: vokiečių
   Prašymą priimti prejudicinį sprendimą pateikęs teismas
   Bayerischer Verwaltungsgerichtshof
   Šalys pagrindinėje byloje
   Ieškovė: M-K Europa GmbH & Co. KG
   Atsakovė: Stadt Regensburg
   Dalyvaujant: Landesanwaltschaft Bayern
   Dalykas
   Prašymas priimti prejudicinį sprendimą — Bayerischer Verwaltungsgerichtshof — 1997 m. sausio 27 d. Europos Parlamento ir Tarybos reglamento (EB) Nr. 258/97 dėl naujų maisto produktų ir naujų maisto komponentų (OL L 43, p. 1; 2004 m. specialusis leidimas lietuvių k., 13 sk., 18 t., p. 244) 1 straipsnio 2 dalies d ir e punktų bei 3 dalies aiškinimas — Maisto produkto, pateikto į rinką erdvės prasme apibrėžtoje Bendrijos srityje (San Marine) prieš pat reglamento įsigaliojimą, naujumas, kai maisto produktas pagamintas iš komponentų, kurių paskirtis vartoti žmonėms yra ginčijama arba gali būti nustatyta tik trečiojoje šalyje (Japonijoje) — Pareiga pateikti maisto produktą kontrolei
   Rezoliucinė dalis

               1.

               Maisto produkto įvežimas į San Mariną iki 1997 m. sausio 27 d. Europos Parlamento ir Tarybos reglamento (EB) Nr. 258/97 dėl naujų maisto produktų ir naujų maisto komponentų įsigaliojimo, nėra svarbi aplinkybė siekiant nustatyti, ar šis produktas atitinka Bendrijoje plačiai žmonėms vartoti skirtų maisto produktų sąlygą minėto reglamento 1 straipsnio 2 dalies prasme.

               2.

               Aplinkybės, kad visi maisto produkto komponentai, atskirai paėmus, atitinka Reglamento Nr. 258/97 1 straipsnio 2 dalyje numatytą sąlygą arba yra saugūs, negalima laikyti pakankama tam, kad pagamintam maisto produktui nebūtų taikomas šis reglamentas. Siekdama nustatyti, ar jis gali būti kvalifikuojamas kaip naujas maisto produktas Reglamento Nr. 258/97 prasme, kompetetinga nacionalinė institucija kiekvienu konkrečiu atveju turi priimti sprendimą atsižvelgdama į visas maisto produkto savybes bei gamybos procesą.

               3.

               Aplinkybės, jog visi į maisto produkto Reglamento Nr. 258/97 1 straipsnio 2 dalies d punkto prasme sudėtį įeinantys jūros dumbliai atitinka Europos bendrijoje plačiai žmonėms vartoti skirtų maisto produktų sąlygą šio reglamento 1 straipsnio 2 dalies prasme, nepakanka, kad šis reglamentas nebūtų taikomas minėtam produktui.

               4.

               Patirties dėl maisto produkto saugos, įgytos ne Europoje, nepakanka siekiant konstatuoti, jog šis produktas priklauso maisto produktų, „kurie per daugelį metų įsitvirtino kaip saugūs“ Reglamento Nr. 258/97 1 straipsnio 2 dalies e punkto prasme, grupei.

               5.

               Verslininkas neprivalo pradėti Reglamento Nr. 258/97 13 straipsnyje įtvirtintos procedūros.

      (1)  OL C 283, 2007 11 24.


title: Byla C-553/15: 2016 m. gruodžio 8 d. Teisingumo Teismo (ketvirtoji kolegija) sprendimas byloje (Consiglio di Stato (Italija) prašymas priimti prejudicinį sprendimą) Undis Servizi Srl/Comune di Sulmona (Prašymas priimti prejudicinį sprendimą — Viešasis paslaugų pirkimas — Sutarties sudarymas be konkurso procedūros — Vadinamasis „in house“ sandoris — Sąlygos — Analogiška kontrolė — Didžiosios veiklos dalies vykdymas — Viešojo kapitalo bendrovė, su kuria sudaryta sutartis, priklausanti keliems teritoriniams savivaldos vienetams — Veikla, vykdoma ir teritorinių savivaldos vienetų, kurie nėra akcininkai, naudai — Veikla, kurią vykdyti įpareigoja viešosios valdžios institucija, kuri nėra akcininkė)

text:
               6.2.2017

               LT

               Europos Sąjungos oficialusis leidinys

               C 38/5

         2016 m. gruodžio 8 d. Teisingumo Teismo (ketvirtoji kolegija) sprendimas byloje (Consiglio di Stato (Italija) prašymas priimti prejudicinį sprendimą) Undis Servizi Srl/Comune di Sulmona

   (Byla C-553/15) (1)

   ((Prašymas priimti prejudicinį sprendimą - Viešasis paslaugų pirkimas - Sutarties sudarymas be konkurso procedūros - Vadinamasis „in house“ sandoris - Sąlygos - Analogiška kontrolė - Didžiosios veiklos dalies vykdymas - Viešojo kapitalo bendrovė, su kuria sudaryta sutartis, priklausanti keliems teritoriniams savivaldos vienetams - Veikla, vykdoma ir teritorinių savivaldos vienetų, kurie nėra akcininkai, naudai - Veikla, kurią vykdyti įpareigoja viešosios valdžios institucija, kuri nėra akcininkė))
   (2017/C 038/06)
   Proceso kalba: italų

      Prašymą priimti prejudicinį sprendimą pateikęs teismas

      Consiglio di Stato

      Šalys pagrindinėje byloje

      Ieškovė: Undis Servizi Srl

      Atsakovė: Comune di Sulmona

      dalyvaujant: Cogesa SpA

      Rezoliucinė dalis

               1.

               Pagal Teisingumo Teismo praktiką dėl tiesioginio viešojo pirkimo sutarčių sudarymo, vadinamųjų „in house“ sandorių, siekiant nustatyti, ar subjektas, su kuriuo sudarytas sandoris, didžiąją savo veiklos dalį vykdo perkančiosios organizacijos, pavyzdžiui, teritorinių savivaldos vienetų, kurie yra jo akcininkai ir kurie jį kontroliuoja, naudai, prie šios veiklos nereikia priskirti veiklos, kurią vykdyti šį subjektą įpareigoja viešosios valdžios institucija, kuri nėra šio subjekto akcininkė, teritorinių savivaldos vienetų, kurie taip pat nėra to subjekto akcininkai ir jo nekontroliuoja, naudai; pastaroji veikla laikytina veikla trečiųjų asmenų naudai.

               2.

               Siekiant nustatyti, ar subjektas, su kuriuo sudarytas sandoris, didžiąją savo veiklos dalį vykdo teritorinių savivaldos vienetų, kurie yra jo akcininkai ir kurie bendrai jį kontroliuoja analogiškai kaip savo pačių tarnybas, naudai, reikia atsižvelgti į visas bylos aplinkybes, tarp kurių gali būti veikla, kurią šis subjektas, su kuriuo sudarytas sandoris, vykdė šių teritorinių savivaldos vienetų naudai, kol tokia bendra kontrolė dar nebuvo faktiškai vykdoma.

      (1)  OL C 27, 2016 1 25.


title: Byla C-256/09: 2009 m. liepos 10 d. Bundesgerichtshof (Vokietija) pateiktas prašymas priimti prejudicinį sprendimą byloje Bianca Purrucker prieš Guillermo Vallés Pérez

text:
               12.9.2009

               LT

               Europos Sąjungos oficialusis leidinys

               C 220/23

         2009 m. liepos 10 d. Bundesgerichtshof (Vokietija) pateiktas prašymas priimti prejudicinį sprendimą byloje Bianca Purrucker prieš Guillermo Vallés Pérez
   (Byla C-256/09)
   2009/C 220/46
   Proceso kalba: vokiečių

      Prašymą priimti prejudicinį sprendimą pateikęs teismas

   Bundesgerichtshof

      Šalys pagrindinėje byloje

      Kasatorė: Bianca Purrucker

      Kita kasacinio proceso šalis: Guillermo Vallés Pérez

      Prejudicinis klausimas

   Ar Tarybos reglamento (EB) Nr. 2201/2003 dėl jurisdikcijos ir teismo sprendimų, susijusių su santuoka ir tėvų pareigomis, pripažinimo bei vykdymo, panaikinančio Reglamentą (EB) Nr. 1347/2000 (toliau — „Briuselio II a“ reglamentas) 21 ir paskesnių straipsnių nuostatos dėl kitų valstybių narių teismų sprendimų pripažinimo ir vykdymo pagal „Briuselio II a“ reglamento 2 straipsnio 4 punktą taikytinos ir su globos teise susijusioms vykdytinoms laikinosioms priemonėms „Briuselio II a“ reglamento 20 straipsnio prasme? (1)

      (1)  OL L 338, p. 1.


title: Byla T-212/07 2008 m. gruodžio 2 d. Pirmosios instancijos teismo sprendimas byloje Harman International Industries prieš VRDT — Becker (Barbara Becker) (Bendrijos prekių ženklas — Protesto procedūra — Žodinio Bendrijos prekių ženklo Barbara Becker paraiška — Ankstesnis žodinis Bendrijos prekių ženklas BECKER — Santykinis atmetimo pagrindas — Galimybė supainioti — Žymenų panašumas — Reglamento (EB) Nr. 40/94 8 straipsnio 1 dalies b punktas)

text:
               24.1.2009

               LT

               Europos Sąjungos oficialusis leidinys

               C 19/27

         2008 m. gruodžio 2 d. Pirmosios instancijos teismo sprendimas byloje Harman International Industries prieš VRDT — Becker (Barbara Becker)

   (Byla T-212/07) (1)

   (Bendrijos prekių ženklas - Protesto procedūra - Žodinio Bendrijos prekių ženklo „Barbara Becker“ paraiška - Ankstesnis žodinis Bendrijos prekių ženklas BECKER - Santykinis atmetimo pagrindas - Galimybė supainioti - Žymenų panašumas - Reglamento (EB) Nr. 40/94 8 straipsnio 1 dalies b punktas)
   (2009/C 19/51)
   Proceso kalba: anglų
   Šalys

      Ieškovė: Harman International Industries, Inc. (Northridge, Kalifornija, Jungtinės Valstijos), atstovaujama baristerio M. Vanhegan

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama G. Schneider

      Kita procedūros VRDT Apeliacinėje taryboje šalis, įstojusi į bylą Pirmosios instancijos teisme: Barbara Becker (Majamis, Florida, Jungtinės Valstijos), atstovaujama advokato P. Baronikians
   Dalykas
   Ieškinys, pareikštas dėl 2007 m. kovo 7 d. VRDT pirmosios apeliacinės tarybos sprendimo (byla R 502/2006-1), susijusio su protesto procedūra tarp Harman International Industries, Inc. ir Barbara Becker.
   Rezoliucinė dalis

               1.

               Panaikinti 2007 m. kovo 7 d. Vidaus rinkos derinimo tarnybos (prekių ženklams ir pramoniniam dizainui) (VRDT) pirmosios apeliacinės tarybos sprendimą (byla R 502/2006-1).

               2.

               Atmesti kaip nepriimtiną Harman International Industries, Inc. prašymą atmesti paraišką įregistruoti Bendrijos prekių ženklą „Barbara Becker“.

               3.

               VRDT, be savo bylinėjimosi išlaidų, padengia Harman International Industries, Inc. patirtas išlaidas.

               4.

               Barbara Becker padengia savo bylinėjimosi išlaidas.

      (1)  OL C 183, 2007 8 4.


title: Byla T-138/02 2006 m. lapkričio 14 d. Pirmosios instancijos teismo sprendimas Nanjing Metalink prieš Tarybą (Dempingas — Kinijos kilmės feromolibdeno importas — Rinkos ekonomikos sąlygomis veikiančios įmonės statuso panaikinimas — Reglamento (EB) Nr. 384/96 2 straipsnio 7 dalies b ir c punktai bei 6 straipsnio 1 dalis)

text:
               30.12.2006

               LT

               Europos Sąjungos oficialusis leidinys

               C 326/54

         2006 m. lapkričio 14 d. Pirmosios instancijos teismo sprendimas Nanjing Metalink prieš Tarybą

   (Byla T-138/02) (1)

   (Dempingas - Kinijos kilmės feromolibdeno importas - Rinkos ekonomikos sąlygomis veikiančios įmonės statuso panaikinimas - Reglamento (EB) Nr. 384/96 2 straipsnio 7 dalies b ir c punktai bei 6 straipsnio 1 dalis)
   (2006/C 326/115)
   Proceso kalba: anglų
   Šalys

      Ieškovė: Nanjing Metalink International Co. Ltd (Nanjing, Kinija), atstovaujama advokato P. Waer

      Atsakovė: Europos Sąjungos Taryba, atstovaujama S. Marquardt, padedamo advokato G. Berrisch

      Atsakovės pusėje į bylą įstojusi šalis: Europos Bendrijų Komisija, atstovaujama T. Scharf ir S. Meany
   Bylos dalykas
   2002 m. sausio 28 d. Tarybos reglamento (EB) Nr. 215/2002, nustatančio galutinius antidempingo muitus Kinijos Liaudies Respublikos kilmės feromolibdeno importui (OL L 35, p. 1), 1 straipsnio panaikinimas tiek, kiek jis nustato antidempingo muitus ieškovės gaminamo fermolibdeno importui.
   Sprendimo rezoliucinė dalis

               1.

               Atmesti ieškinį.

               2.

               Ieškovė padengia savo ir Tarybos bylinėjimosi išlaidas.

               3.

               Komisija padengia savo bylinėjimosi išlaidas.

      (1)  OL C 169, 2002 7 13.


title: Byla T-667/11: 2011 m. gruodžio 28 d. pareikštas ieškinys byloje Veloss ir Attimedia prieš Parlamentą

text:
               25.2.2012

               LT

               Europos Sąjungos oficialusis leidinys

               C 58/15

         2011 m. gruodžio 28 d. pareikštas ieškinys byloje Veloss ir Attimedia prieš Parlamentą

   (Byla T-667/11)
   2012/C 58/28
   Proceso kalba: anglų

      Šalys

      Ieškovės: Veloss International SA (Briuselis, Belgija) ir Attimedia SA (Briuselis, Belgija), atstovaujamos advokato N. Korogiannakis

      Atsakovas: Europos Parlamentas

      Reikalavimai

               —

               Panaikinti Europos Parlamento sprendimą atrinkti ieškovių pasiūlymą, pateiktą atsakant į atviro viešo pirkimo skelbimą EL/2011/ES „Vertimas į graikų kalbą“ (1), kaip antrąjį iš atrinktųjų paraiškų sąrašo, apie kurį ieškovėms buvo pranešta 2011 m. spalio 18 d. laišku, ir visus kitus susijusius vėliau atsakovo priimtus sprendimus, įskaitant ir sprendimą pasirašyti sutartį su dalyviu, kurio paraiška buvo atrinkta kaip pirmoji;

               —

               nurodyti Europos Parlamentui sumokėti ieškovėms 10 000 eurų sumą kaip nuostolių, patirtų dėl prarastos galimybės ir ieškovių reputacijai bei patikimumui padarytos žalos, atlyginimą;

               —

               nurodyti Europos Parlamentui padengti ieškovių bylinėjimosi išlaidas ir bet kokio pobūdžio kitas per šį procesą jų patirtas išlaidas net ir tuo atveju, jei Bendrasis Teismas šį ieškinį atmestų.

      Ieškinio pagrindai ir pagrindiniai argumentai

   Grįsdamos ieškinį ieškovės remiasi penkiais pagrindais.

               1.

               Pirmasis ieškinio pagrindas, susijęs su tuo, kad:

                           —

                           vertinimo komitetas sistemingai maišė atrankos ir sutarties sudarymo kriterijus bei skirtingus viešo pirkimo procedūros etapus.

               2.

               Antrasis ieškinio pagrindas susijęs su tuo, kad:

                           —

                           Europos Parlamentas pažeidė Finansinio reglamento (2) 100 straipsnio 2 dalį, nes, nepaisant ieškovių rašytinio prašymo, joms nebuvo atskleistas konkursą laimėjusio dalyvio finansinis pasiūlymas.

               3.

               Trečiasis ieškinio pagrindas susijęs su:

                           —

                           įvairiais vertinimo komiteto taikytų vertinimo metodų trūkumais ir, papildomai, ginčijant pastarojo komiteto sudėtį, jo neveiksmingumu.

               4.

               Ketvirtasis ieškinio pagrindas susijęs su:

                           —

                           atrankos ir sutarties sudarymo kriterijų neapibrėžtumu bei netinkamumu ir atsižvelgimu į kriterijus, apie kuriuos konkurso dalyviams nebuvo pranešta.

               5.

               Penktasis ieškinio pagrindas susijęs su tuo, kad:

                           —

                           vertinimo komitetas nereikalavo pateikti konkurso dalyvių darbuotojų išsilavinimą ir vertimo patirtį patvirtinančių įrodymų.

      (1)  OL 2011/S 56-090374.

      (2)  2002 m. birželio 25 d. Tarybos reglamentas (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (OL L 248, 2002 9 16, p. 1; 2004 m. specialusis leidimas lietuvių k., 1 sk., 4 t., p. 74).